hotchpotch/miracl-hf-unified huggingface dataset:
জুবাইদা গুলশান আরা
জুবাইদা গুলশান আরা (জন্ম ১৯৪২ - মৃত্যু ২০১৭) একজন বাংলাদেশী গল্পকার, ঔপন্যাসিক, শিশুসাহিত্যিক। সাহিত্যে অবদানের জন্য তিনি ২০০৫ সালে বাংলাদেশ সরকার কর্তৃক প্রদত্ত সর্বোচ্চ বেসামরিক সম্মান একুশে পদকে ভূষিত হন।
জুবাইদা গুলশান আরা ১৯৪২ সালে তৎকালীন ব্রিটিশ ভারতের (বর্তমান বাংলাদেশ) খুলনা জেলায় জন্মগ্রহণ করেন। তার বাবা মুহাম্মদ ইউনুস ও মা আঞ্জুমান আরা। তার বাবা ছিলেন একজন প্রকৌশলী। সাত ভাই ও দুই বোনের মধ্যে তিনি ছিলেন ষষ্ঠ। বাবার বদলীর সরকারী চাকরীর জন্য তার শৈশব কাটে প্রথমে ভারতের কোলকাতায় ও পরে দার্জিলিং কার্সিয়ং কালিম্পংয়ের পাহাড়ে। তার শিক্ষাজীবনের শুরু হয় টাঙ্গাইল জেলার বিন্দুবাসিনী সরকারী বালিকা উচ্চ বিদ্যালয়ে। সেখানে পড়াশুনার পাশাপাশি গান ও আবৃত্তিতে তিনি দক্ষতা ও সুনাম অর্জন করেন। ময়মনসিংহ জেলার বিদ্যাময়ী সরকারী বালিকা উচ্চ বিদ্যালয় থেকে ম্যাট্রিক পাস করে আনন্দমোহন কলেজে ভর্তি হন। পরে ইডেন মহিলা কলেজ থেকে বিএ এবং ঢাকা বিশ্ববিদ্যালয় থেকে বাংলায় এমএ পাস করেন।
জুবাইদা গুলশান আরা কর্মজীবন শুরু করেন ভিকারুননিসা নূন গার্লস স্কুলে শিক্ষকতার দিয়ে। তিনি ১৯৬৩ সাল থেকে ১৯৬৪ সাল পর্যন্ত শিক্ষকতার পর ১৯৬৪ সালে পাবলিক সার্ভিস কমিশন থেকে নির্বাচিত হয়ে ইডেন মহিলা কলেজ-এ প্রভাষক হিসেবে যোগদান করেন। ২০০২-২০০৬ সাল পর্যন্ত বাংলাদেশ শিশু একাডেমির চেয়ারম্যান হিসেবে দায়িত্ব পালন করেন। এছাড়া ২০১১ সালে কণ্ঠশিল্পী হিসেবে প্রকাশ করেন বাংলা গানের অ্যালবাম 'গান আমার পরশমণি'।
জুবাইদা সপ্তম শ্রেণি থাকাকালীন লেখালেখি শুরু করেন। তার প্রথম কবিতা ‘দিলরুবা' পত্রিকায় প্রকাশিত হয়। পরে দশম শ্রেণি থেকে নিয়মিত লেখালেখি করেন।
তিনি মাহমুদ-উল-আমীনের সাথে বিবাহ বন্ধনে আবদ্ধ হন। মাহমুদ-উল-আমীন ঢাকা বিশ্ববিদ্যালয়ের একজন অধ্যাপক ছিলেন। তাদের দুই মেয়ে। বড় মেয়ে মুসবাহ একজন চারুশিল্পী এবং ছোট মেয়ে মেহতাব আমিন একজন আলোকচিত্রী।
গল্প
উপন্যাস
শিশুসাহিত্য
১৯ মার্চ ২০১৭ সালে ঢাকার সিদ্ধেশ্বরীর একটি বেসরকারি হাসপাতালে ৭৫ বছর বয়সে মৃত্যুবরণ করেন।
পল্লী কবি জসীম উদ্‌দীন সংগ্রহশালা ফরিদপুর
পল্লী কবি জসীম উদ্‌দীন সংগ্রহশালা একটি ব্যক্তিভিত্তিক জাদুঘর। বাংলাদেশের ফরিদপুর জেলা শহরের অদূরে ২০১৫তে এটি নির্মিত হয়েছে। বর্তমানে এটির সাজসজ্জার কাজ চলছে এবং ২০১৬ খ্রিস্টাব্দের শেষভাগে এটি জনসাধারণের জন্য উন্মুক্ত করা হবে। পল্লী কবি জসীম উদ্‌দীন-এর স্মৃতি রক্ষার্থে বাংলাদেশ জাতীয় জাদুঘর এই সংগ্রহশালাটি স্থাপন করেছে।
২০১৬ বাংলাদেশ ফুটবল প্রিমিয়ার লীগ
২০১৬ বাংলাদেশ প্রিমিয়ার লীগ ফুটবল (স্পন্সরশিপের কারণে সাধারণভাবে জেবি বাংলাদেশ প্রিমিয়ার লীগ ফুটবল নামে পরিচিত) ২০০৭ সালে শুরু হওয়া বাংলাদেশ প্রিমিয়ার লীগ ফুটবলের ৯ম আসর, যা ২০১৬ সালের ২৪ জুলাই থেকে পর্যন্ত বাংলাদেশের ৫টি মাঠে অনুষ্ঠিত হয়।
গত আসর থেকে ফরাশগঞ্জ স্পোর্টিং ক্লাবের অবনমন হয় এবং চ্যাম্পিয়নশিপ লীগ থেকে উত্তর বারিধারা উঠে আসে।। গত আসরের চ্যাম্পিয়ন ছিল শেখ জামাল ধানমন্ডি ক্লাব।
২০১৬ লীগের অধিকাংশ খেলা চট্টগ্রামে অনুষ্ঠিত হয়। চট্টগ্রাম ছাড়াও ঢাকা, সিলেট, রাজশাহী, ময়মনসিংহ, বরিশাল ও গোপালগঞ্জের ৭টি স্টেডিয়ামে, খেলার ঘোষণা দেয়া হলেও পরে দুটি কমিয়ে ৫টি স্টেডিয়ামে আনা হয়।
এবারের আসরে ঢাকা আবাহনী বিজয়ী হয়। অপর দিকে একটি দল অবনমন হওয়ার কথা থাকলেও অবনমন প্লে অফ খেলতে রাজি না হওয়ায় ফেনী সকার ক্লাব ও উত্তর বারিধারা এসসি উভয় দলকে অবনমিত করা হয়।
ইয়োশিনোরি ওসুমি
ইয়োশিনোরি ওসুমি (; জন্ম: ৯ ফেব্রুয়ারি, ১৯৪৫) বিশিষ্ট জাপানী কোষ জীবতত্ত্ববিদ। অটোফাজি বিষয়ে বিশেষজ্ঞ তিনি। টোকিও প্রযুক্তি ইনস্টিটিউটের ফ্রন্টিয়ার গবেষণা কেন্দ্রের অধ্যাপকের দায়িত্ব পালন করছেন তিনি।
ওসুমি জাপানের ফুকুকায় জন্মগ্রহণ করেন। টোকিও বিশ্ববিদ্যালয় থেকে ১৯৬৭ সালে বিজ্ঞানে স্নাতক ও ১৯৭৪ সালে ডক্টরেট ডিগ্রি লাভ করেন। ১৯৭৪ থেকে ১৯৭৭ সাল পর্যন্ত নিউইয়র্ক সিটির রকফেলার বিশ্ববিদ্যালয়ে পোস্টডক্টরাল ফেলো ছিলেন।
১৯৭৭ সালে সহযোগী গবেষক হিসেবে টোকিও বিশ্ববিদ্যালয়ে ফিরে আসেন। ১৯৮৬ সালে প্রভাষক হিসেবে নিযুক্ত হন। ১৯৮৮ সালে সহযোগী অধ্যাপক হিসেবে পদোন্নতি পান। ১৯৯৬ সালে ওকাজাকি সিটিতে অবস্থিত জাতীয় বেসিক বায়োলজি ইনস্টিটিউটে স্থানান্তরিত হন। সেখানে তিনি অধ্যাপকের দায়িত্ব পালন করেন। ২০০৪ থেকে ২০০৯ সাল পর্যন্ত হেয়ামার গ্র্যাজুয়েট এডভান্সড স্টাডিজ বিশ্ববিদ্যালয়েও অধ্যাপকের দায়িত্বে ছিলেন। ২০১৪ সালে অবসর নেয়ার পরও ইনোভেটিভ গবেষণা ইনস্টিটিউট ও টোকিও প্রযুক্তি ইনস্টিটিউটে অধ্যাপকের দায়িত্ব চালিয়ে যান।
২০১২ সালে বেসিক সায়েন্সের জন্য কিটো পুরস্কার লাভ করেন। অতঃপর ২০১৬ সালে অটোফেজির কার্যকারিতা রহস্য উন্মোচনে অসামান্য অবদান রাখায় চিকিৎসাশাস্ত্রে নোবেল পুরস্কার লাভ করেন তিনি।
দেবশংকর হালদার
দেবশঙ্কর হালদার একজন বাঙালি মঞ্চ-অভিনেতা যিনি নন্দিকর, রঙ্গপত, নাট্যরঙ্গ, শুদ্রক, গন্ধর, ব্রাত্যজন ইত্যাদি বিখ্যাত নাট্যদলে দীর্ঘকাল যাবত অভিনয় করে আসছেন। তিনি তাঁর বহুমুখীতার জন্য বেশি পরিচিত, তিনি  ‘ব্রাত্যজন’ প্রযোজিত  ‘রুদ্ধ সঙ্গীত’-এ দেবব্রত বিশ্বাসের চরিত্রে, লোককৃষ্টির 'বিলয়'-এ স্বামী বিবেকানন্দ ও ইন্দ্ররঙ্গ প্রযোজিত "নিঃসঙ্গ সম্রাট"-এ ঐতিহাসিক নাটকীয় ব্যক্তিত্ব শিশির কুমার ভাদুড়ির চরিত্রে অভিনয় করেন। এছাড়া দেবশঙ্কর হালদার মূলধারার চলচ্চিত্রেও অভিনয় করেন।
অলচিকি লিপি
অলচিকি বা অলসেমেট(ᱚᱞ ᱪᱤᱠᱤ) লিপি, (সাঁওতালি: "অল" 'লেখা', "সেমেট" 'পড়া') এছাড়া সাঁওতালি লিপি ও অল বর্ণমালা নামেও পরিচিত যা রঘুনাথ মুর্মূ ১৯২৫ সালে সাঁওতালি ভাষাকে লিখিত রূপ দেওয়ার জন্য উদ্ভবন করেন।
এর পূর্বে, সাঁওতালি ভাষা ল্যাটিন, দেবনাগরী ও বাংলা লিপিতে লেখা হত। যেহেতু সাঁওতালি ভাষা ইন্দো-আর্য ভাষা-পরিবারভুক্ত নয় (ভারতের দক্ষিণাঞ্চলের অন্যান্য অধিকাংশ ভাষার মতো), সেহেতু ভারতীয় লিপিসমূহে সাঁওতালি ভাষার জন্য কোন স্বনিম (Phonemes) বিদ্যমান নেই, বিশেষতঃ এর রুদ্ধ ব্যঞ্জন, এবং স্বরবর্ণগুলোর জন্য, যা ভারতীয় লিপিগুলো দ্বারা শুদ্ধভাবে লেখা খুবই মুশকিল। এসম্পর্কিত বিস্তারিত বিশ্লেষণ ব্যোমকেশ চক্রবর্তী তাঁর "Comparative Study of Santali and Bengali" বইতে আলোচনা করেন। তবে কোন কোনও মিশনারি বলেন ল্যাটিন লিপিতে, সাঁওতালির রুদ্ধ ব্যঞ্জন, অনুনাসিক ও বাচনভঙ্গি অনেকাংশে ভালো শোনায়। ব্রাহ্মী লিপি উদ্ভুত ভারতীয় বিভিন্ন লিপির মতো, অলচিকি আবুগিদা নয়। অলচিকি বর্ণমালাশ মোট ৩০টি অক্ষর আছে। অলচিকি ভারতীয় অন্যান্য লিপির মতো বাম থেকে ডানে লেখা হয়।
অলচিকি লিপি ২০০৮ সালের এপ্রিলে মান্য ইউনিকোড সংস্করণ ৫.১-এর মুক্তির সাথে যোগ করা হয়।
অলচিকির জন্য ইউনিকোড ব্লক U+1C50–U+1C7F:
স্টারলিং হলিডে রিসোর্টস (ইন্ডিয়া) লিমিটেড
স্টারলিং হলিডে রিসোর্টস লিমিটেড (যা স্টারলিং হলিডেস হিসাবে পরিচিত) একটি হলিডে লাইফস্টাইল কোম্পানি যা ১৯৮৬ সালে প্রতিষ্ঠিত হয় । ২০০৫ সালে থমাস কুক ইনশিউরেন্স(টিসিআইএসআইএল) এর মাধ্যমে সম্পূর্ণ শেয়ার কিনে নেয়ার পর স্টারলিং হলিডে রিসোর্টস লিমিটেড কোম্পানিটি সম্পূর্ণভাবে থমাস কুক ইন্ডিয়া লিমিটেড(টিসিআইএল) এর অধীনস্থ একটি কোম্পানিতে পরিণত হয় ।
স্টক একচেঞ্জ এ থমাস কুক ইন্ডিয়া লিমিটেড(টিসিআইএল) এর পরিচিতি হচ্ছে- এনএসই: থমাসকুক, বিএসই: ৫০০৪১৩ ।
বর্তমানে ভারতের বিভিন্ন স্থানে স্টারলিং হলিডে রিসোর্টস লিমিটেড এর ২৬টি রিসোর্ট রয়েছে ।
২০১৫ সালের অক্টোবরে স্টারলিং হলিডে রিসোর্টস লিমিটেড নেচার ট্রেইলস রিসোর্টস প্রাইভেট লিমিটেড-যা মহারাষ্ট্রের ৪টি স্থানে রিসর্ট পরিচালনা করে, এর অধিকার লাভের জন্য একটি চুক্তি সই করে । এটি জানা গেছে যে, কোম্পানিটি আরও বিভিন্ন স্থানে তাদের রিসর্ট ব্যবসা প্রসারিত করতে চাচ্ছে ।
রিসর্টস কনডোমিনিয়াম ইন্টারন্যাশনাল(আরসিআই) এর সাথে স্টারলিং হলিডে রিসোর্টস লিমিটেড এর সাথে অ্যাফিলিয়েশন রয়েছে । এটি এআইআরডিএ(অল ইন্ডিয়া রিসোর্টস ডেভেলপমেন্ট এসোসিয়েশন)দ্বারা স্বীকৃত ।
স্টারলিং হলিডে ১৯৮৬ সালে ভারতের চেন্নাইতে প্রতিষ্ঠিত হয় । কোম্পানিটি এর প্রথম রিসোর্ট লেক ভিউ কোদাইকানাল চালু করে(সম্প্রতি রিসর্টটির নাম কোদাইকানাল লেক এর নাম অনুসারে কোদাই নামে পরিবর্তন করা হয়েছে)। ১৯৮৮ সাল হতে ২০১০ সালের মধ্যে স্টার্লিং হলিডেস ১১টি রিসর্ট প্রতিষ্ঠা করে । কোম্পানিটি এর নাম স্টার্লিং রিসোর্ট থেকে পরিবর্তন করে পরবর্তীতে স্টার্লিং হলিডেস রাখে ।১৯৮৬ সাল হতে বর্তমান সময় পর্যন্ত কোম্পানিটি বিভিন্ন চরাই-উৎরাই পেরিয়ে বর্তমান অবস্থানে এসেছে ।
২০০৯ সালে, বে ক্যাপিটাল(পূর্বের ইন্ডাস হসপিটালিটি ফান্ড)স্টার্লিং হলিডে রিসর্টে বিনিয়োগ করে,
যার শেয়ারের পরিমাণ ছিলো ১৮.৮০% । পরবর্তীতে ২০০৯ সালে ইন্ডাস ডিসকাভারি ফান্ড এর ৭ শতাংশ শেয়ারের অংশীদার হয় । বে ক্যাপিটাল এবং অন্যান্যরা(যেমন-দামানি গ্রুপ এবং ঝুনঝুনওয়ালা গ্রুপ) বিনিয়োগের মাধ্যমে বর্তমানে স্টার্লিং হলিডে রিসর্ট এর ৪৭.৪২ শতাংশ শেয়ারের অংশীদার ।
২০১১ সালের জুলাই মাসে, রাকেশ ঝুনঝুনওয়ালা এবং রাধাকৃষ্ণ দামানী এর নেতৃত্বে কোম্পানিটি তার মূলধন ১২১.৫ কোটি রূপিতে উন্নীত করার লক্ষ্যে ২০১১ সালের ১৩ অক্টোবর একটি বিশেষ সাধারণ সভার আহবান করে ।
২০১৪ সালের ৭ ফেব্রুয়ারি, থমাস কুক ইন্ডিয়া লিমিটেড(টিসিআইএল) এবং স্টারলিং হলিডে রিসোর্টস লিমিটেড কোম্পানি দুটি একীভূত হওয়ার ঘোষণা দেয় ।
ডেভিড জে. থলেস
ডেভিড জেমস থলেস এফআরএস (; জন্ম: ২১ সেপ্টেম্বর, ১৯৩৪) স্কটল্যান্ডের বিয়ার্সডেন এলাকায় জন্মগ্রহণকারী ঘনীভূতবিষয়ক বিশিষ্ট ব্রিটিশ ও মার্কিন পদার্থবিদ। ইতোমধ্যেই তিনি ওল্ফ পুরস্কারসহ পদার্থবিজ্ঞানে নোবেল পুরস্কার বিজয়ী।
হান্স বেটের অধীনে কর্নেল বিশ্ববিদ্যালয় থেকে পিএইচডি ডিগ্রী অর্জন করেন ডেভিড জে. থলেস। যুক্তরাজ্যের বার্মিংহাম বিশ্ববিদ্যালয়ে গাণিতিক পদার্থবিজ্ঞানের অধ্যাপক ছিলেন তিনি। এরপর ১৯৮০ সালে সিয়াটলের ওয়াশিংটন বিশ্ববিদ্যালয়ে পদার্থবিজ্ঞানের অধ্যাপক হিসেবে যোগ দেন। থলেস অনেক তাত্ত্বিক বিষয়ে অবদান রেখেছেন। তন্মধ্যে, পরমাণু ও ইলেকট্রন এবং নিউক্লিয়নসমূহের বর্ধিত প্রক্রিয়া অনুধাবন অন্যতম। তাঁর কর্মকাণ্ডের মধ্যে রয়েছে অতিপরিবাহিতা ফেনোমেনা, পারমাণবিক পদার্থের বৈশিষ্ট্যাবলী ও নিউক্লেইয়ের মধ্যে সমষ্টিগত গতিশীলতা।
রয়েল সোসাইটির ফেলো, আমেরিকান ফিজিক্যাল সোসাইটির ফেলো, আর্টস অ্যান্ড সায়েন্সেস আমেরিকান অ্যাকাডেমির ফেলো এবং যুক্তরাষ্ট্র জাতীয় বিজ্ঞান একাডেমির সদস্য তিনি।
১৯৯০ সালে পদার্থবিজ্ঞানে ওল্ফ পুরস্কার, ১৯৯৩ সালে ফিজিকস ইনস্টিটিউটের পল ডিরাক পদক এবং ২০০০ সালে আমেরিকান ফিজিক্যাল সোসাইটির লার্স অনস্যাজার পুরস্কার অন্যতম। ২০১৬ সালে এফ. ডানকান এম. হল্ডেন ও জে. মাইকেল কস্টারলিৎজের সাথে পদার্থবিজ্ঞানে যৌথভাবে নোবেল পুরস্কার লাভ করেন তিনি।
আসহাব উদ্দীন আহমদ
আসহাব উদ্দীন আহমদ (১৯১৪ - ১৯৯৪) একজন বাংলাদেশী লেখক, সম্পাদক, রাজনীতিবিদ ও দক্ষ সংগঠক। তিনি যুক্তফ্রন্টের প্রাদেশিক পরিষদ সদস্য এবং একজন কমিউনিস্ট ছিলেন। চট্টগ্রাম সিটি কলেজ, সাধনপুর পল্লী উন্নয়ন উচ্চ বিদ্যালয়, বাঁশখালী ডিগ্রি কলেজসহ বেশ কিছু শিক্ষা প্রতিষ্ঠানের প্রতিষ্ঠা করেন। তিনি বাংলা ও ইংরেজি ভাষায় মোট ২৭টি গ্রন্থ রচনা করেন। সাহিত্যে অবদানের জন্য তিনি ২০০৫ সালে মরণোত্তর বাংলাদেশ সরকার কর্তৃক প্রদত্ত সর্বোচ্চ সম্মান একুশে পদক-এ ভূষিত হন।
আসহাব উদ্দীন ১৯১৪ সালে তৎকালীন ব্রিটিশ ভারতের (বর্তমান বাংলাদেশ) চট্টগ্রাম জেলার বাঁশখালী উপজেলার সাধনপুর গ্রামের সচ্ছল এক কৃষক পরিবারে জন্মগ্রহণ করেন। তার বাবা মুনশী সফর আলী চৌধুরী ও মা নাসিমা খাতুন। তিনি ১৯৩২ সালে বাণীগ্রাম-সাধনপুর উচ্চ বিদ্যালয় থেকে ম্যাট্রিক পাস করেন। পরে চট্টগ্রাম কলেজ থেকে ১৯৩৪ সালে ইন্টারমিডিয়েট পাস করেন। ১৯৩৬ সালে কোলকাতা বিশ্ববিদ্যালয়ের অধীনে চট্টগ্রাম কলেজ থেকে বিএ পাস করার পর ১৯৩৯ সালে ঢাকা বিশ্ববিদ্যালয় থেকে ইংরেজি ভাষা ও সাহিত্যে এমএ পাস করেন।
শিক্ষকতা দিয়ে আসহাব উদ্দীন আহমদ কর্মজীবন শুরু করেন। তিনি প্রথমে চট্টগ্রাম কলেজ, পরে একে একে তৎকালীন ইসলামিয়া কলেজ (বর্তমান হাজী মুহম্মদ মুহসীন কলেজ), লাকসাম নবাব ফয়েজুন্নেসা কলেজ, ফেনী সরকারী কলেজ-এ ইংরেজি ভাষা ও সাহিত্য বিষয়ে অধ্যাপনা করেন। ১৯৫০ সালের মাঝামাঝি থেকে ১৯৫৩ সালের ডিসেম্বর পর্যন্ত কুমিল্লা ভিক্টোরিয়া কলেজ-এ ইংরেজি ভাষা ও সাহিত্য বিষয়ে অধ্যাপনা করেন। তিনি ছিলেন তৎকালীন বেসরকারি কলেজ শিক্ষক সমিতির মুখপত্র 'দি টিচার'-এর সম্পাদক।
১৯৫২ সালের ভাষা আন্দোলন-এর পর থেকে তিনি রাজনীতিতে সক্রিয় উঠেন এবং কলেজের অধ্যাপনা ছেড়ে দেন। মার্ক্সবাদে উদ্বুদ্ধ হয়ে যোগ দেন কৃষক-শ্রমিকদের পাশে। ১৯৫৪ সালে যুক্তফ্রন্টের প্রার্থী হিসেবে প্রাদেশিক পরিষদ সদস্য নির্বাচিত হন। ১৯৫৭ সালে ন্যাশনাল আওয়ামী লীগের (ন্যাপ) সাধারণ সম্পাদক নির্বাচিত হন। বিপ্লবী রাজনীতির অনুসারী হওয়ায় তাকে পাকিস্তান আমলে এক বছর জেল খাটতে হয়। আইয়ুব খান ক্ষমতায় আসার পর তার রাজনীতি নিষিদ্ধ হয় এবং তার নামে হুলিয়া জারি হয়। ১৯৫৮ সাল থেকে ১৯৬৬ সাল পর্যন্ত আন্ডারগ্রাউন্ডে হুলিয়া মাথায় নিয়ে জীবন কাটাতে হয়। পাকিস্তান সরকার তাঁকে ধরে দেওয়ার জন্য পাঁচ হাজার টাকা পুরস্কার ঘোষণা করে। ১৯৬৬ সালে কমিউনিস্ট পার্টি দুই ভাগে ভাগ হয়ে গেলে তিনি পিকিংপন্থিদের সাথে ছিলেন এবং ১৯৬৭ সালে চট্টগ্রাম জেলার সভাপতি নির্বাচিত হন। বাংলাদেশ স্বাধীন হওয়ার পরও তিনি আত্মগোপনে ছিলেন। সেই সময়ে তিনি বিভিন্ন গ্রামে কৃষকদের বাড়িতে তাদের আশ্রয়ে আত্মগোপন করে কাটান। ১৯৮০ চীনা কমিউনিস্ট পার্টির আমন্ত্রণে গণচীন সফর ।এ বছরের শেষের দিকে সক্রিয় রাজনীতি হতে অবসর নেন।
আসহাব উদ্দীনের লেখালেখির মূল উপাদান ছিল শোষণমুক্তি ও সমাজ পরিবর্তন। ১৯৪৯ সালে তার রচিত প্রথম বই "বাদলের ধারা ঝরে ঝরঝর" প্রকাশিত হয়। তিনি তার "আমার সাহিত্য জীবন" বইতে বলেছেন,
"আমার লেখায় হাসি-ঠাট্টার ভেতর দিয়ে সামাজিক, অর্থনৈতিক বৈষম্য ও অবিচারকে তুলে ধরা হয়েছে এবং জনগণতান্ত্রিক সমাজতান্ত্রিক রাজনীতিকে প্রচার করা হয়েছে, জনপ্রিয় করা হয়েছে, প্রোপাগান্ডার আকারে নয়, সাহিত্য রূপে।"
আসহাব উদ্দীন চট্টগ্রাম সিটি কলেজ, সাধনপুর পল্লী উন্নয়ন উচ্চ বিদ্যালয়, বাঁশখালী ডিগ্রি কলেজ, পশ্চিম বাঁশখালী উচ্চ বিদ্যালয়, সাতকানিয়া কলেজ এবং রত্নপুর উচ্চ বিদ্যালয় প্রতিষ্ঠা করেন।
আসহাব উদ্দীন আহমদ হৃদরোগে আক্রান্ত হয়ে ১৯৯৪ সালের ২৮ মে ঢাকার সোহরাওয়ার্দি হাসপাতালে মৃত্যুবরণ করেন। তাকে বাঁশখালী ডিগ্রী কলেজ প্রাঙ্গণে দাফন করা হয়।
সুজান ডাউনি
সুজান নিকলে ডাউনি () (জন্ম: ৬ নভেম্বর, ১৯৭৩) হলেন একজন আমেরিকান চলচ্চিত্র প্রযোজক। ফেব্রুয়ারি ২০০৯ সাল পর্যন্ত, তিনি 'ডার্ক ক্যাস্টেল ইন্টারটেনমেন্ট' এবং 'সিলভার পিকচারস' এর উৎপাদন এক্সিকিউটিভ ভাইস প্রেসিডেন্ট ছিলেন, এছাড়াও তিনি জোয়েল সিলভার প্রোডাকশন কোম্পানির কো-সভাপতি ছিলেন, কিন্তু তিনি তার স্বামী রবার্ট ডাউনি জুনিয়র এর সঙ্গে আরো ঘনিষ্ঠভাবে জোরদার কাজ করতে নেমেছেন। দম্পতি তাদের নিজস্ব প্রযোজনা সংস্থা অধিকারী টীম ডাউনি গঠন করেছেন।
সুসান ইলিনয়, মার্কিন যুক্তরাষ্ট্রে জন্মগ্রহণ করেন। তার মা 'রোজি' একজন অভিভাবক-শিক্ষক সমিতির সদস্য ছিলেন এবং তার বাবা 'এলিয়ট লেভিন' একজন ব্যবসায়ী। তিনি মাত্র ১২ বছর বয়সে চলচ্চিত্র ব্যবসায় আগ্রহী হয়ে ওঠেন। তিনি ১৯৯১ সালে 'স্কাউম্বারগ উচ্চ বিদ্যালয়' থেকে স্নাতক ডিগ্রী অর্জন করেন। তিনি একজন ইহুদি।
রবার্ট ডাউনি সিনিয়র
রবার্ট জন ডাউনি সিনিয়র () (জন্ম: ২৪ জুন, ১৯৩৬) হলেন একজন আমেরিকান অভিনেতা এবং চলচ্চিত্র পরিচালক, এবং বিখ্যাত অভিনেতা রবার্ট ডাউনি জুনিয়র এর পিতা। তিনি হিসাবে বেশি পরিচিত।
ডাউনি নিউ ইয়র্ক সিটিতে জন্মগ্রহণ করেন, রবার্ট ডাউনি সিনিয়র এর মা 'এলিজাবেথ' (বিবাহ ম্যাকলাফলিন) একজন মডেল, তিনি রেস্তোরাঁ পরিচালনার দায়িত্ব পালন করতেন। তাঁর পৈতৃক মা-বাবা লিথুয়েনীয ইহুদী ছিলেন, ন্যদিকে তার মা আইরিশ বংশদ্ভুত ছিলেন। ডাউনি জন্মগ্রহণ করেন রবার্ট ইলিয়াস নামে; কিন্তু সে তার সৎ বাবা 'জেমস ডাউনি' নাম অনুযায়ী তার শেষের নাম পরিবর্তন করে ডাউনি রাখেন, তিনি মার্কিন যুক্তরাষ্ট্রের সেনাবাহিনী পক্ষভুক্ত করতে চেয়েছিল কিন্তু তার বয়স কম ছিল বলে আর হয়নি।
পাসিলো
(বাংলা: সামান্য ধাপ) এটি একটি দক্ষিণ আমেরিকান রীতির  অত্যন্ত জনপ্রিয় সঙ্গীত। এর জন্ম কলোমবিয়া, কিন্তু পরে ছড়িয়ে যায় নানা অঞ্চলে, বিশেষত ইকুয়েডর (যেখানে এটা বিবেচনা করা হয় জাতীয় বাদ্যযন্ত্র শৈলী), এবং ভেনেজুয়েলা ও পানামা পাহাড়ি অঞ্চলেও ছড়ায় ক্ষুদ্রতর ব্যাপ্তিতে. ভেনিজুয়েলায়  সঙ্গীতের এই শৈলী কে বলে "Vals" ("ওয়াল্টজ" এর স্প্যানিশ) হিসেবে।
স্যাটেলাইট পুরস্কার
স্যাটেলাইট পুরস্কার কর্তৃক সাধারণভাবে যে উল্লেখযোগ্য বিনোদন শিল্প পত্রিকা এবং ব্লগে প্রদত্ত বার্ষিক পুরস্কার দেওয়া হয়। পুরষ্কারটি মূলত গোল্ডেন স্যাটেলাইট পুরস্কার হিসেবে পরিচিত ছিল। , লস অ্যাঞ্জেলেস এর হোটেলে পুরস্কারটির অনুষ্ঠান প্রতি বছর সম্পাদিত হয়।
২০১১ সালে, চলচ্চিত্র ক্যাটাগরিতে স্যাটেলাইট মনোনয়ন ২২ থেকে ১৯ শ্রেণীবিভাগেরও থেকে নিচে গৃহীত হয়েছে; পরিবর্তনের একটি সাধারণ শ্রেষ্ঠ ছবি শিরোনামের অধীনে নাটক এবং কমেডি এর সংযুক্তির, শ্রেষ্ঠ অভিনেতা / অভিনেত্রীর শিরোনামে এবং পার্শ্ব শিরোনাম সহ প্রতিফলিত হয়।* ২০১১ সালে ইন্টারন্যাশনাল প্রেস একাডেমী এক বিভাগ মধ্যে নাটক, কমেডি, এবং বাদ্যযন্ত্র চলচ্চিত্র পুরষ্কার মিলিত, শ্রেষ্ঠ চলচ্চিত্র, অভিনেতা ও অভিনেত্রী প্রভাবিত, এবং সাপোর্টিং অ্যাওয়ার্ডস।
ডানকান হল্ডেন
ফ্রেডরিক ডানকান মাইকেল হল্ডেন এফআরএস (; জন্ম: ১৪ সেপ্টেম্বর, ১৯৫১) লন্ডনে জন্মগ্রহণকারী ব্রিটিশ পদার্থবিজ্ঞানী। তিনি যুক্তরাষ্ট্রের প্রিন্সটন বিশ্ববিদ্যালয়ের পদার্থবিজ্ঞান বিভাগের পদার্থবিজ্ঞান ইউজেন হিগিন্স অধ্যাপক এবং পেরিমিটার ইনস্টিটিউট ফর থিওরিটিকাল ফিজিক্সের বিশেষ ভিজিটিং রিসার্চ চেয়ার। ২০১৬ সালে তিনি ডেভিড জে. থলেস এবং জন মাইকেল কোস্টারলিৎজের সাথে যৌথভাবে পদার্থবিজ্ঞানে নোবেল পুরস্কার লাভ করেন।
তিনি লন্ডনের সেন্ট পল’স স্কুল এবং কেমব্রিজের ক্রাইস্ট’স কলেজে লেখাপড়া করেছেন। কন্ডেন্সড মেটার ফিজিক্সে মৌলিক অবদানের জন্য তিনি পরিচিত। এর মধ্যে রয়েছে লুটিনগার লিকুইড তত্ব, একমাত্রিক স্পিন মডেল তত্ত্ব, ফ্রেকশনাল কোয়ান্টাম হল এফেক্ট তত্ত্ব ইত্যাদি। তার লাভ করা পুরস্কারের মধ্যে রয়েছে রয়েল সোসাইটির ফেলোশিপ, আমেরিকান একাডেমি অব আর্টস এন্ড সায়েন্সের ফেলোশিপ, আমেরিকান ফিজিকাল সোসাইটির ফেলোশিপ, যুক্তরাজ্যের ইনস্টিটিউট অব ফিজিক্সের ফেলোশিপ, আমেরিকান এসোসিয়েশন ফর দি এডভান্সমেন্ট অব সায়েন্সের ফেলোশিপ। তিনি ১৯৯৩ সালে আমেরিকান ফিজিকাল সোসাইটির অলিভার ই. বাকলি পুরস্কার পান। ১৯৮৪-৮৮ সালে তিনি আলফ্রেড প. স্লোয়ান ফাউন্ডেশনের ফেলো ছিলেন। ২০০৮ সালে তিনি লরেন্টজ চেয়ার হন। ২০১২ সালে তিনি ডিরাক পদক লাভ করেন। ২০১৬ সালে তিনি পদার্থবিজ্ঞানে নোবেল পুরস্কার লাভ করেন।
ইটা দুর্গ
ইটা দুর্গ () হল উত্তর-পূর্ব ভারতের অরুণাচল প্রদেশের এক উল্লেখযোগ্য ঐতিহাসিক স্থান।
"ইটা দুর্গ"র অর্থ হল "ইট নির্মিত দুর্গ" (আহোম ভাষার থেকে এসেছে)। ইটানগরে অবস্থিত এই দুর্গটি ইট দ্বারা নির্মিত। সেজন্য একে "ইটা দুর্গ" বলে ডাকা হয়।
এই দুর্গটি ১৪শ অথবা ১৫শ শতকের শুরুতেই নির্মাণ করা হয়েছিল। একটির ওপরে অন্য একটি ইট চাপিয়ে এই দুর্গটি নির্মাণ করা হয়েছে। ১৬,২০০ ঘন মিটারের এই বিশাল দুর্গটিকে কিছু বিদ্বান লোক "জিতারী বংশ"এর রামচন্দ্রের মায়াপুর বলে চিহ্নিত করেছেন। এই দুর্গটিতে তিনটা দিক - পশ্চিম দিক, পূর্ব দিক ও দক্ষিণ দিকে তিনটি দুয়ার আছে।
পুরাতাত্বিক বিভাগ এর থেকে কিছু সামগ্রী সংগ্রহ করে জওহরলাল নেহরু রাজ্যিক সংগ্রহালয়এ রেখেছে।.
হেলেনা খান
হেলেনা খান (জন্ম: ২৩ মার্চ, ১৯২৩) একজন বাংলাদেশী শিশু সাহিত্যিক, গল্পকার, অনুবাদক ও ঔপন্যাসিক। শিশু সাহিত্যে অবদানের জন্য তিনি ২০০৮ সালে বাংলা একাডেমি পুরস্কার পুরস্কার লাভ করেন। বাংলা সাহিত্যে অবদানের জন্য ২০১০ সালে বাংলাদেশ সরকার কর্তৃক প্রদত্ত সর্বোচ্চ বেসামরিক সম্মান একুশে পদক-এ ভূষিত হন।
শিশুসাহিত্য
গল্প
প্রবন্ধ
উপন্যাস
অনুবাদ
জীবনী
মুক্তিযুদ্ধ ও রাজনৈতিক
ভ্রমণকাহিনী
ইস্টার্ন বেঙ্গল রেলওয়ে
ইস্টার্ন বেঙ্গল রেলওয়ে (, সংক্ষেপে EBR) ব্রিটিশ ভারতের প্রথমভাগের একটা রেল কোম্পানী ছিল ও এটি ১৮৫৭র থেকে ১৯৪২ অবধি বঙ্গ ও অসমে রেলসেবা প্রদান করত।
প্রশাসনিক, সামরিক ও বৃটিশ বাণিজ্যের প্রসারের জন্য বৃটিশরা ভারতে রেলসেবা প্রচলন করেছিল। ১৮৫৭ সালে লন্ডনে ইস্টার্ন বেঙ্গল রেলওয়ে কোম্পানী গঠন করা হয়। প্রায় একই সময়ে অন্য দুটি কোম্পানী- ইস্ট ইণ্ডিয়া কোম্পানী ও গ্রেট ইণ্ডিয়ান পেনিনসুলার কোম্পানী ইস্ট ইণ্ডিয়ার সাথে ক্রমে হাওড়া থেকে রাণীগঞ্জ অবধি ও মুম্বাইয়ের থেকে কল্যাণী অবধি পরীক্ষামূলক রেলপথ বানানোর চুক্তিপত্র করেছিল।
১৮৫৮র ৩০ জুলাইতে ইস্ট বেঙ্গল রেলওয়ে ইস্ট ইণ্ডিয়া কোম্পানীর সাথে কলকাতার হুগলী নদীর পূর্বপার থেকে (বর্তমানে শিয়ালদহ স্টেশন) রাণাঘাট, দর্শনা, পোড়াদহ হয়ে পদ্মার উপনদী গড়াই নদীর পারে অবস্থিত কুষ্টিয়া অবধি (বর্তমান বাংলাদেশএ) একটি রেলপথ বানাতে চুক্তিবদ্ধ হয়। প্রস্তাবিত রেলপথটির দৈর্ঘ্য ছিল ১১০ মাইল ও সম্ভাব্য খরচ প্রায় ১ মিলিয়ন পাউণ্ড স্টার্লিং বলে নির্দ্ধারণ করা হয়েছিল। কলকাতা থেকে চম্পাহাটি অবধি প্রথম অংশ রেলপথ ১৮৬২র জানুয়ারীতে সমাপ্ত হয়। ১৮৬২র নভেম্বর মাসে রেলপথটি উন্মুক্ত করা হয়। ১৮৬৪তে আধা কিঃমিঃর একটি ছোট শাখা রেলপথ কুষ্টিয়ার থেকে গরাই নদীর বন্দর অবধি নির্মাণ করা হয়। ১৮৬৫তে কুষ্টিয়ার থেকে গঙ্গা ও ব্রহ্মপুত্রের সংগমস্থলে অবস্থিত গোয়ালন্দ ঘাট অবধি রেলপথ সম্প্রসারণ করার সিদ্ধান্ত নেওয়া হয়। ১৮৭০র ৩১ ডিসেম্বরে ভাইসরয় লর্ড মেয়ো এই রেলপথের উদ্বাধন করেন। ১৯০২তে এটিকে অসমএর ধুবুরীঅবধি সম্প্রসারণ করা হয়।
১৮৭৪র থেকে ১৮৭৯র ভিতর "নর্থ বেঙ্গল স্টেট রেলওয়ে" পদ্মা নদীর উত্তরপারে অবস্থিত চারাঘাটের থেকে সান্তাহার, পার্বতীপুর হয়ে চিলাহাটী অবধি একটি ২৫০ কিঃমিঃ দীর্ঘ মিটারগেজ রেলপথ নির্মাণ করে ও ১৮৮১তে এটিকে শিলিগুড়ি অবধি সম্প্রসারণ করা হয়। পার্বতীপুর থেকে দুটি শাখাপথ নির্মাণ করা হয় - একটি পূর্বে কওনিয়া অবধি ও অন্যটি পশ্চিমে দিনাজপুর অবধি। একসময় কলকাতা থেকে কুষ্টিয়া অবধি নির্মাণ করা ব্রজগেজ রেলপথটি পোরাদাহ স্টেশন থেকে পদ্মার দক্ষিণপারের দামুকদিয়া ঘাট অবধি সম্প্রসারণ করা হয় । দামুকদিয়া ঘাট ও চারাঘাটের মাঝে যাত্রীসাধারণের পদ্মানদী পার হওয়ার জন্য রেলবিভাগ নিজ ফেরীর ব্যবস্থা করেছিল।
অরুণাচল প্রদেশ পশ্চিম লোকসভা সমষ্টি
অরুণাচল পশ্চিম লোকসভা সমষ্টি () হল অরুণাচল প্রদেশএর দুটি লোকসভা সমষ্টির মধ্যে একটি। এই সমষ্টিটির ভিতর টায়াং, পশ্চিম কামেং, পূর্ব কামেং, পাপুমপারে, নিম্ন সোবণশিরি, কুরুং কুমে, উর্ধ্ব সোবণশিরি ও পশ্চিম সিয়াঙ জেলাকে নেওয়া হয়েছে।
বর্তমানে অরুণাচল পশ্চিম লোকসভা সমষ্টিটি ৩৩ টা বিধানসভা সমষ্টির দ্বারা গঠিত হয়েছে। সেই বিধানসভা সমষ্টিসমূহর নাম হল:
অরুণাচল প্রদেশ পূর্ব লোকসভা সমষ্টি
অরুণাচল প্রদেশ পূর্ব লোকসভা সমষ্টি ) হল অরুণাচল প্রদেশএর দুটি লোকসভা সমষ্টির মধ্যে একটি। এই সমষ্টিটির ভিতরে উজনি সিয়াং, পূর্ব সিয়াং, দিবাং উপত্যকা, নিম্ন দিবাং উপত্যকা, লোহিত, অঞ্জাও, চাংলাং ও তিরাপ জেলাকে নেওয়া হয়েছে ।
বর্তমানর অরুণাচল পূর্ব বিধানসভা সমষ্টিটি ২৭ টা বিধানসভা সমষ্টির দ্বারা গঠিত হয়ে। সেই বিধানসভা সমষ্টিসমূহর নাম হল:
অরুণাচল প্রদেশের উৎসবসমূহ
অরুণাচল প্রদেশএর সমাজের সকল শ্রেণীর লোক কৃষি, ধর্ম ও সংস্কৃতির সঙ্গে সংগতি রেখে বিভিন্ন ধরণের উৎসব পালন করে। এই সময় তাঁরা নৃত্য করে, ভোজ-ভাত খেয়ে আনন্দ করে। কৃষির সঙ্গে জড়িত থাকা উৎসবসমূহে ফসল ভাল হওয়ার জন্য ভগবানের কাছে প্রার্থনা অথবা ভাল ফসল হওয়ার জন্য ভগবানকে ধন্যবাদ ও কৃতজ্ঞতা জানানোর জন্য উদযাপন করা হয়। অন্যদিকে, ধার্মিক উৎসবে পুরোহিতকে নিমন্ত্রণ করে নিজ জনগোষ্ঠীর লোকসকলের মধ্যে আয়োজন করা হয়। বছরের বারো মাসে বিভিন্ন জনগোষ্ঠীর লোকসকল বিভিন্ন উৎসব পালন করে। এই দৃষ্টতে, অরুণাচলকে উৎসবের আয়োজন করার প্রদেশ বলা যায়। অরুণাচল প্রদেশএর জনগোষ্ঠীসমূহ উদযাপন করা প্রায় সকল উৎসবে জীব-জন্তু বলি দেওয়াটি তাঁদের ধর্মীয় রীতি।
অরুণাচল প্রদেশের মুখ্যমন্ত্রীদের তালিকা
অরুণাচল প্রদেশর মুখ্যমন্ত্রীসকলর তালিকা তলায় দেওয়া হয়েছে।
ভালুকপুং
ভালুকপুং () ব্রহ্মপুত্র নদের উত্তর পারে তেজপুরএর থেকে প্রায় ৬০ কি: মি: দূরে অবস্থিত একটি অতি মনোরম ও প্রাকৃতিক দৃশ্যে ভরপুর স্থান।
ভালুকপুং অসমএর সীমায় এবং অরুণাচল প্রদেশএর অকা পর্বতমালার পাদদেশে অবস্থিত। এর জীয়াভরলী নদী ও কাছের পর্বতমালার দৃশ্য অতি মনোরম। প্রতি বছরেই বৃহৎ সংখ্যক প্রকৃতিপ্রেমী ও বনভোজনকারীর দল এখানে সমাগত হয়। জীয়াভরলী নদীতে পাহাড়ী মাছ ধরার (নিয়ন্ত্রিত) সুবিধা থাকা ও কাছে নামেরি রাষ্ট্রীয় উদ্যান অবস্থিত হওয়ার জন্য এর আকর্ষণ অারো বাড়ছে। । এখানে একটি গরম জলের প্রস্রবণ (পুং, উঁহ) আছে। এখানে অসম সরকারের পর্যটন বিভাগের দ্বারা পরিচালিত ও থাকা-খাওয়ার ভাল সুবিধা থাকা একটি পর্যটনগৃহও অাছে। ভালুকপুং বাণ রজার নাতি ভালুকের একসময়ের রাজধানী ছিল।
মালিনী থান
মালিনী থান এক মন্দিরের ধ্বংসাবশেষ থাকা একটি স্থান। প্রতি বছর এই পবিত্র স্থানে অনেক পর্যটকের ভিড় দেখা যায়৷ এই স্থানে অরুণাচল প্রদেশএর পশ্চিম সিয়াং জেলার দক্ষিণ সীমান্তের চিলাপথার নামক স্থান থেকে কয়েক মাইল উত্তর-পূর্বে অবস্থিত। এই থানের ধ্বংসাবশেষসমূহ একে ১৪-১৫ শতকের বলে প্রতীয়মান করে৷
মালিনী থানে প্রধানতঃ দেবী দুর্গা ও শিবএর নামে উপাসনা করা হয়৷ এই থানের সঙ্গে কৃষ্ণ ও রুক্মিণীর নামও জড়িত হয়ে থাকা দেখা যায়৷ কাহিনী অনুসারে, কৃষ্ণ ও রুক্মিণী বিবাহএর পর এই স্থানে আসেন। তারপর পার্বতী এখানে মালিনীর রূপে তাঁদের সেবা করেন৷ তারপর থেকেই এই স্থানের নাম মালিনী হয়৷ অন্য মতে, এই স্থানটি এটি শক্তি পীঠ৷
এই থানের নির্মাণ কার্যে উড়িষ্যার বিভিন্ন মন্দিরের সঙ্গে মিল দেখা যায়৷ মালিনী থানের ধ্বংসাবশেষের মধ্যে যে কয়টি হাতীর মূরের মূর্তি পাওয়া গিয়েছে, সেই মূর্তির চানেকীর সঙ্গে বর্মন বংশীয় রাজাদের রাজকীয় তামার ফলকসমূহের সীল-মোহরের সাদৃশ্য আছে। এই হাতীর মূর উরিষ্যা ও দাক্ষিণাত্যের মন্দিরের গায়ে দেখতে পাওয়া যায়। উড়িষ্যার বিখ্যাত কোনারক মন্দিরটিতে হাতী ও সিংহের ’মোটিফ’ দেখা যায়। মালিনী থানের ভাস্কর্যসমূহে খ্রিস্টীয় নবম-দশম শতকে নির্মিত অসমএর অন্যান্য স্থানে আবিষ্কৃত ভাস্কর্যসমূহের সঙ্গে মিল দেখা যায়।
মিজোরামের জেলাসমূহের তালিকা
ভারতের রাজ্য মিজোরামকে ৮ টি জেলাতে বিভক্ত করা হয়েছে।
১৯৭২ সালের ২১ জানুয়ারী মিজোরামকে কেন্দ্রীয় শাসিত অঞ্চল ঘোষণা করা হয়েছিল, তারপর মিজোরামকে তিনটি জেলাতে বিভক্ত করা হয়: আইজল, লুঙলে ও সিমটুইপুই। পরবর্তী কালে, এর থেকে পাঁচটি নতুন জেলা সৃষ্টি করা হয়।
মিজোরামের প্রতিটি জেলা এক একজন উপায়ুক্ত শাসন করে। এই জেলাগুলির তিনটি পদের শাসনভার পরিচালনা করে, উপায়ুক্ত, জেলা দণ্ডাধিকারী ও District Collector।
উপায়ুক্ত দেখেন জেলার প্রশাসনিক বিষয়। জেলা দণ্ডাধিকারী জেলার আইন পরিস্থিতি পরইচালনা করেন। District Collector জেলার প্রধান কর বিষয় ও সেই সূত্রে তাঁর কর সংগ্রহ বিভাগটি দেখাশুনা করেন ।
জেলার পুলিস সম্বন্ধীয় শাখা পুলিস অধীক্ষক (Superintendent of Police) পরিচালনা করে। 
একটি জেলাকে একটি বা তার অধিক মহকুমাতে ভাগ করা হয়েছে। এরপর মৌজা ও ব্লকে বিভক্ত করা হয়েছে।
নাগাল্যান্ডের জেলাসমূহের তালিকা
নাগাল্যান্ড (), ভারতবর্ষ এর উত্তর পূর্বাঞ্চলএর একটি রাজ্য। নাগাল্যান্ডে মোট ১১ টি জেলা আছে।
জেলাসমূ্হ প্রশাসনিক বিষয়ের প্রধান হলেন জেলা দণ্ডাধিকারী অথবা জেলা উপায়ুক্ত। রাজ্যটির বিভিন্ন সরকারী বিভাগ জেলা দণ্ডাধিকারী অথবা জেলা উপায়ুক্তকে জেলাটি সূচারুরূপে পরিচালনা করতে সহায়তা করে।
জেলাটির পুলিস সম্বন্ধীয় শাখা পুলিস অধীক্ষক (Superintendent of Police) পরিচালনা করেন।
প্রথমে নাগাল্যান্ডে আটটি জেলা ছিল। কিছুদিন পূর্বে তিনটি নতুন জেলা সৃষ্টি করা হয়েছে। সেইকয়টি হল: "কিফিরে জেলা" (Kiphire district), "লংলেং জেলা" (Longleng district) ও "পেরেন জেলা" (Peren district)।
নাগাল্যান্ডের ১১টি জেলার নাম হল:
নাগাল্যান্ড লোকসভা কেন্দ্র
নাগাল্যান্ড লোকসভা কেন্দ্র () হয়েছে উত্তর-পূর্ব ভারতএর নাগাল্যান্ড রাজ্যের একমাত্র লোকসভা কেন্দ্র ।
মিজোরাম লোকসভা কেন্দ্র
মিজোরাম লোকসভা কেন্দ্র
মিজোরাম লোকসভা সমষ্টির সাংসদগণের নাম তলায় উল্লেখ করা হ’ল:
সিক্কিম লোকসভা কেন্দ্র
সিক্কিম লোকসভা কেন্দ্র() হয়েছে উত্তর-পূর্ব ভারতর সিকিম রাজ্যর একমাত্র । এই সমষ্টিটিতে সমগ্র সিকিমটি নেওয়া হয়েছে। এই লোকসভা সমষ্টিটি ১৯৭৭ সালে সৃষ্টি করা হয়ছিল।
সিকিম লোকসভা সমষ্টিকে ৩১ টি বিধানসভা সমষ্টিতে ভাগ করা হয়েছে। সেই বিধানসভা সমষ্টিসমূহর নাম জেলা অনুসারে তলায় উল্লখ করা হ’ল: জেলার অন্তর্গত বিধান সভা সমষ্টিসমূহের নাম হল:
 জেলার অন্তর্গত বিধান সভা সমষ্টিসমূহের নাম হল:
 জেলার অন্তর্গত বিধান সভা সমষ্টিসমূহের নাম হল:
 জেলার অন্তর্গত বিধান সভা সমষ্টিসমূহের নাম হল:
আসামের লোকসভা কেন্দ্রসমূহের তালিকা
লোকসভা হল ভারতীয় সংসদর নিম্ন সদন বা নিম্নকক্ষ, এর সদস্যগণকে সাংসদ বলে (MP)। প্রতিজন সাংসদ একটি নির্দিষ্ট ভৌগোলিক সমষ্টির প্রতিনধিত্ব করে। লোকসভার সদস্যগণকে ভারতীয় ভোটাধিকারপ্রাপ্ত নাগরিকগণ নির্বাচিত করে। ভারতীয় সংবিধান অনুসারে লোকসভাতে সর্বাধিক ৫৫২ জন সদস্য থাকতে পারে। এর ৫৩০ জনকে ভারতএর রাজ্যের ভোট ও ২০ জনকে কেন্দ্রীয় শাসিত প্রদেশএর ভোট নির্বাচিত করে, বাকী দুজনকে ভারতের রাষ্ট্রপতি মনোনীত করে, এই দুজন এংলো-ইন্ডিয়ান মূলের হয়। প্রতি জন লোকসভার সদস্যই তাঁর সমষ্টিকে লোকসভায় প্রতিনধিত্ব করে। প্রত্যেক লোকসভার কায্যর্কাল পাঁচ বছর। বর্তমান লোকসভায় ৫৪৫ জন সদস্য আসে।
অাসামের নদীসমূহের তালিকা
অাসামের নদীসমূহের তালিকা নিচে দেয়া হলোঃ
দেরগাঁও উল্কাপিণ্ড
দেরগাঁও উল্কাপিণ্ড নামে নামাংকিত এই উল্কাপিণ্ডটি ২০০১ সালের ২ মার্চ তারিখে বেলা প্রায় ৪:৪০ টায় অসমএর গোলাঘাট জেলার দেরগাঁওয়ে (অক্ষাংশ : ২৬°৪১' উত্তর দ্রাঘিমাংশ : ৯৩°৫২' পূর্ব) পড়েছিল। এই উল্কাপিণ্ডর বিশাল পরিমাণের টুকরো (যার ওজন প্রায় ১-১০ কে.জি পর্যন্ত) পশ্চিম দেরগাঁওয়ের থেকে ৪০ কি.মি দূরত্বে অবস্থিত মাজুলীর ১০ বর্গ কি.মি অঞ্চলে উপলব্ধ হয়েছিল। এর অন্য কিছু অংশ কৈলাগাঁও নামের সমীপবর্ত্তী গ্রামে পাওয়া গিয়েছিল৷ সন্দেহ করা হয় যে, এর কিছু অংশ ব্রহ্মপুত্রের বুকে পড়েছিল ।
প্রত্যক্ষদর্শীর মতে, উল্কাপিণ্ডটি দুটি বিকট বিস্ফোরণের একটি শব্দে ভূ-পতিত হয়েছিল । পরবর্ত্তিকালে শ্রী এইচ. পি. বরদঅবধি উল্কাপিণ্ডটি তিনটি টুকরো হিসাবে উদ্ধার করেন। টুকরোগুলির ওজন ছিল যথাক্রমে ১০.৩, ১.৪ ও ০.৮ কিলোগ্রাম (মোট ১২.৫ কিলোগ্রাম।) এর মূল অংশটি (১০.৩ কিলো ও ১৫০ গ্রাম নমুনা) গুয়াহাটি বিশ্ববিদ্যালয়-এর পদার্থ বিজ্ঞান বিভাগ, ১.৪ কিলো অংশ দেরগাঁও মহাবিদ্যালয় ও ০.৮ কিলো অংশটি জগন্নাথ বড়ুয়া মহাবিদ্যালয় সংগ্রহ করে ।
এই উল্কাপিণ্ডটির সবচেয়ে বড় খণ্ডটির ওজন প্রায় ১০.২ কিলোগ্রাম ছিল । এই টুকরোটি দেরগাঁওয়ের পশ্চিমে বালিদুয়ার নামের একটি গ্রাম থেকে উদ্ধার করা হয়েছিল। গবেষণায় জানা গেছে, এই উল্কাপিণ্ড কঠিন ও এর দৈর্ঘ্য প্রায় ১৭ সে:মি: ছিল। এই পিণ্ডটির বর্ণ কালচে বাদামী (brownish black) ৷ এর মধ্যে একটি কালো আঁচ (black streak) থাকতে দেখা গিয়েছিল৷ গবেষণায় পাওয়া তথ্য অনুসারে, এই উল্কাপিণ্ডটি এইচ ফাইভ (H5) গোত্রের অন্তর্ভুক্ত৷
পাথর মসজিদ
পাথর মসজিদ (উর্দু پتھر مسجد),স্থানীয় মানুষের কাছে যা "নায়েভ্‌ মাশিদ" নামেই পরিচিত, সেটি ভারতের "জম্মু ও কাশ্মীর" রাজ্যের পুরনো শহর শ্রীনগরে অবস্থিত ঝিলাম নদীর বাঁ দিকের চড়ে, পবিত্র "খানকাহ্-এ-মৌলা"-এর, বিপরীতে অবস্থিত। এটি মোগল যুগের স্থাপত্তের একটি বিশিষ্ট নিদর্শন এবং পাথরে তৈরি বলেই সম্ভবতঃ তাঁর এমন নাম। এই মসজিদ টি তৈরি করেছিলেন সম্রাট জাহাঙ্গীরের স্ত্রী সম্রাজ্ঞী নূর জাহান । কথিত আছে, মসজিদটি কতটা ব্যায়বহুল তা সম্রাজ্ঞীর কাছে জানতে চাওয়া হলে, তিনি তাঁর মনিমুক্তো ভূষিত স্বর্ণালঙ্কার জুতোর দিকে ইশারা করে, সম্ভবত বোঝাতে চেয়েছিলেন তাঁর জুতো যতটা ব্যায়বহুল ঠিক ততটা ব্যায়েই মসজিদটি তৈরি। পবিত্র মসজিদ কে তাঁর জুতোর সঙ্গে তুলনা করাতে তদানীন্তন মুসলিম সমাজ মসজিদটি অপবিত্র বলে ঘোষণা করেছিল। মসজিদটির স্বাতন্ত্র্য কিছু বৈশিষ্ট্যের জন্য কাশ্মীর উপত্যকার অন্যান্য মসজিদগুলোর থেকে এটিকে আলাদা করেছে। অন্য মসজিদগুলোর মতই এরও পরম্পরাগত শিখরাকার ছাঁদ নেই। উপরন্তু এই মসজিদের সর্বমাঝের একটি বৃহৎ ও আরও আটটি নিয়ে মোট নয়টি তোরণদ্বার বা "মেহরাব" আছে যা অন্যগুলিতে নেই।
ঝালদা
ঝালদা হল ভারত-এর পশ্চিমবঙ্গ রাজ্যের একটি শহর ও পৌরসভা। এই শহরটি পুরুলিয়া জেলাতে অবস্থিত। শহরটি পশ্চিমবঙ্গ ও ঝাড়খন্ড সীমান্তের খুব কাছে অবস্থিত। ঝালদা শহরটি ঝালদা মহকুমার সদর দপ্তর।
ঝালদা শহরটি ২৩.২২ উত্তর ও ৮৫.৯৭ পূর্বে অবস্থিত। সমুদ্র সমতল থেকে ঝালদা শহরটির উচ্চতা ২৯৩ মিটার। এই শহরটি ছোটনাগপুর মালভূমির পূর্ব অংশে অবস্থিত।এই অংশের পাহাড়গুলি হল শিকার, বানসা, কোপলা ও শিলফোর।
২০১১ সালের জনগননায় ঝালদা শহরটির মোট জনসংখ্যা ১৯,৫৪৪ জন। এর মধ্যে ৫২ % পুরুষ ও ৪৮% মহিলা। এখানে শিক্ষার হার ৬৪% জাতীয় হার ৫৯% এর বেশি। ৬ বছরের কম বয়স্ক শিশুর সংখ্যা মোট জনসংখ্যার ১৪%।
এই শহরে তিনটি উচ্চবিদ্যালয় রয়েছে ও একটি মহাবিদ্যালয় আছে। এই গুলি হল-
ঝালদা রেলওয়ে স্টেশন এর মাধ্যমে এই শহরের রেল যোগাযোগ সম্পন্ন হয়। এছাড়া শহরটি সড়ক পথে পুরুলিয়া, মুরি, রাঁচী প্রভৃতি শহরের সঙ্গে যুক্ত।
বিজেএমসি দল
বাংলাদেশ পাট কল কর্পোরেশন দল বাংলাদেশে একটি ক্রীড়া ক্লাব যা মূলত ঢাকাকে কেন্দ্র করে তাদের কার্যক্রম পরিচালনা করে। দলটি বিজেএমসি দল নামে সর্বাধিক পরিচিত। দলটি পূর্বে ১৯৭১ সাল পর্যন্ত পূর্ব পাকিস্তান আইডিসি, ১৯৭১ থেকে ১৯৭৮ পর্যন্ত বাংলাদেশ জেআইসি এবং তারপর নাম পরিবর্তন করে বিজেএমসি দল করা হয়। ১৯৮১ সালে দলটি তাদের ফুটবল সম্পর্কিত কার্যক্রম বন্ধ করে দেয় এবং দীর্ঘ ২৯ বছর পর ২০১০ সালে নতুন ম্যানেজার আরিফ খান জয়ের নেতৃত্বে পুনরায় পেশাদার ফুটবলে যোগ দেয়।
ঝালদা রেলওয়ে স্টেশন
ঝালদা রেলওয়ে স্টেশন ভারতের পশ্চিমবঙ্গ রাজ্যের ঝালদা শহরের রেল পরিসেবা প্রদান করে থাকে।এই স্টেশনটি পুরুলিয়া জেলায় অবস্থিত।স্টেশনটি সমুদ্র সমতল থেকে ২৯৭ মিটার উ চ্চতায়অবস্থিত।এটি দক্ষিণ-পূর্ব রেল এর রাঁচি বিভাগ এর অন্তর্গত।
স্টেশনটিতে দুটি প্লাটফর্ম রয়েছে।এই প্লাটফর্ম দিটিকে যুক্ত করেছে একটি ওভার ব্রিজ।স্টেশনে ওয়েটিং রুম,রেলপুলিশ,গাড়ি রাখার প্রভৃতি ব্যবস্থা রয়েছে।
এই স্টেশনটি মুরি ও বোকারো ইস্পাত নগরি রেলপথের এর মাঝে অবস্থিত।
জিঞ্জার হোটেলস
জিঞ্জার হচ্ছে ভারতীয় একটি হোটেল গ্রুপ, যা রুটস কর্পোরেশন লিমিটেট দ্বারা প্রতিষ্ঠিত এবং “স্মার্ট বেসিকস হোটেলস” ব্রান্ড নামে পরিচিত টাটা গ্রুপের একটি অংশ । এ গ্রুপের প্রথম হোটেলটি ২০০৪ সালের জুন মাসে বেঙ্গালুরুর হোয়াইট ফিল্ডে প্রথম চালু হয় । রুটস কর্পোরেশন লিমিটেট হচ্ছে দ্যা ইন্ডিয়ান হোটেলস কোম্পানী লিমিটেড(আইএইচসিএল) এর অধীনস্ত একটি কোম্পানী । আইএইচসিএল, যা টাটা গ্রুপের একটি অংশ, ইন্ডিয়ার সবচেয়ে বৃহৎ হোটেল গ্রুপ । ইন্ডিয়ার অভ্যন্তরে এবং বাইরের দেশগুলোতে এর ৭০ টিরও বেশি প্রপার্টি রয়েছে এবং ভারতের হসপিটালিটি সেক্টরে এদের অবস্থান ১০০ বছরেরও বেশি পুরোনো ।
এটি ২০০৪ সালে প্রাথমিকভাবে প্রতি রাতের জন্য ৯৯৯ রূপি চার্জ করত । বর্তমানে এটি প্রতি রাতের ভাড়া হিসাবে ২৯৯৯-৩৪৯৯ রূপি এবং এর সাথে ট্যাক্স নিয়ে থাকে ।
ভারতে জিঞ্জার হোটেল গ্রুপ এর ৩৪টি হোটেল রয়েছে ।
জিঞ্জার গ্রুপের হোটেলগুলো ভারতের যে সকল স্থানে অবস্থিত সেগুলো হল- আগরতলা, আহমেদাবাদ, বেঙ্গালুরু, বেঙ্গালুরু (আইআরআর-ডমলুর), ভুবনেশ্বর, চেন্নাই,
দিল্লি-বিবেক বিহার, ফরিদাবাদ, গোয়া, গুয়াহাটি, ইন্দোর, জামশেদপুর মানেসর ম্যাঙ্গালোর, মাইসোর, নাশিক, পন্তনাগর, পুনে পিম্প্রি ও ওয়াকাদ, পুদুচেরি, সুরাট, থানে, ত্রিভানদ্রাম, বড়োদরা, মুম্বাই, ম্যাঙ্গালোর, তিরুপুর, জয়পুর, নভি মুম্বাই, নয়ডা, চন্ডিগড়, বিশাখাপত্তনম, কাটরা, তিরুপতি. আসন্ন অবস্থানে: গোয়া (মাডগাঁও), গ্রেটার নয়ডা ।
মাইকেল কস্টারলিৎজ
জন মাইকেল কস্টারলিৎজ (; জন্ম: ১৯৪২) স্কটল্যান্ডের অ্যাবরদিনে জন্মগ্রহণকারী বিশিষ্ট শিক্ষাবিদ। ইতোমধ্যেই মাইকেল কস্টারলিৎজ ম্যাক্সওয়েল পদক ও পুরস্কারসহ পদার্থবিজ্ঞানে নোবেল পুরস্কার বিজয়ী। বর্তমানে তিনি ব্রাউন বিশ্ববিদ্যালয়ে কর্মরত।
বিখ্যাত জৈবরসায়নবিদ হান্স কস্টারলিৎজের সন্তান তিনি। জার্মান ইহুদি অভিবাসিত পরিবারের সন্তান তিনি।
স্নাতক ডিগ্রি অর্জনশেষে স্নাতকোত্তর ডিগ্রি লাভ করেন কেমব্রিজের গনভিল ও কাইয়াস কলেজ থেকে। এরপর ১৯৬৯ সালে অক্সফোর্ডের ব্রেজনোজ কলেজ ডক্টর অব ফিলোসফি লাভ করেন।
ডেভিড থলেসের সাথে বার্মিংহাম বিশ্ববিদ্যালয়ে পোস্টডক্টরাল করার সুযোগ পান। ১৯৭৪ সালে কর্নেল বিশ্ববিদ্যালয় থেকে বার্মিংহাম বিশ্ববিদ্যালয়ের অনুষদে নিযুক্ত হন। শুরুতে প্রভাষক ও পরবর্তীতে রিডার ছিলেন তিনি। এরপর ১৯৮২সাল থেকে ব্রাউন বিশ্ববিদ্যালয়ে পদার্থবিজ্ঞানের অধ্যাপকের দায়িত্ব পালন করছেন তিনি। বর্তমানে তিনি ফিনল্যান্ডের আলতো বিশ্ববিদ্যালয়ে ভিজিটিং রিসার্চ ফেলো হিসেবে রয়েছেন।
কস্টারলিৎজ ঘনীভূত বিষয়ে তাত্ত্বিকভাবে গবেষণা করছেন।
১৯৮১ সালে ব্রিটিশ পদার্থবিজ্ঞান ইনস্টিটিউট থেকে ম্যাক্সওয়েল পদক ও পুরস্কার পান। ২০০০ সালে কস্টারলিৎজ-থলেস ট্রানজিশনের জন্য আমেরিকান ফিজিক্যাল সোসাইটি থেকে লার্স অনস্যাজার পুরস্কার লাভ করেন।
২০১৬ সালে ডানকান হল্ডেন ও ডেভিড জে. থলেসের সাথে পদার্থবিজ্ঞানে যৌথভাবে নোবেল পুরস্কার লাভ করেন তিনি।
২০১৬ এএফসি অনূর্ধ্ব-১৬ চ্যাম্পিয়নশিপ
২০১৬ এএফসি অনূর্ধ্ব-১৬ চ্যাম্পিয়নশিপ ছিল এশিয়ান ফুটবল কনফেডারেশন কর্তৃক এশিয়ার অনূর্ধ্ব ১৬ যুবকদের জন্য আয়োজিত এএফসি অনূর্ধ্ব-১৬ চ্যাম্পিয়নশিপের ১৭তম আসর। প্রতিযোগিতাটি ২০১৫ সালের ৩ জুন এএফসি ঘোষণা অনুযায়ী ২০১৬ সালের ১৫ সেপ্টেম্বর থেকে ২ অক্টোবর পর্যন্ত ভারতের গোয়ায় অনুষ্ঠিত হয়েছিল। এতে ১৬ জাতীয় অনূর্ধ্ব দল অংশগ্রহণ করে। প্রতিযোগিতার প্রথমবারের মত ইরাক চ্যাম্পিয়ন হয়েছে।
বাছাইপর্বের জন্য ড্র ২০১৫ সালের ৫ জুন অনুষ্ঠিত হয়েছিল। সর্বমোট ৪৫ টি দল ১১ টি গ্রুপে ভাগ হয়ে ড্র অনুষ্ঠিত হয় এবং প্রতিটি গ্রুপের গ্রুপ বিজয়ী এবং চারটি সেরা রানার্সআপ চুড়ান্ত লড়াইয়ের জন্য যোগ্যতা অর্জন করেছিল। ভারত স্বাগতিক দল হিসাবে স্বয়ংক্রিয়ভাবে চুড়ান্ত লড়াইয়ের জন্য যোগ্যতা অর্জন করে, কিন্তু তারপরেও তারা বাছাইপর্বে অংশগ্রহণ করেছিল।
বাছাইপর্বের খেলা ১২ থেকে ২০ সেপ্টেম্বর ২০১৫ সালে অনুষ্ঠিত হয়েছিল। তারমধ্যে এইচ গ্রুপের খেলা ২ থেকে ৬ সেপ্টেম্বর অনুষ্ঠিত হয়েছিল।
চুড়ান্ত লড়াইয়ের জন্য ড্র ২০১৬ সালের ২৬মে স্থানীয় সময় ৫.৩০ মিনিটে অনুষ্ঠিত হয় ভারতের গোয়ায় (৪ মে ২০১৬ সালেরটি স্থগিত করা হয়)। ১৬ টি দলকে একটি গ্রুপে ৪টি করে ৪টি গ্রুপে ভাগ করে ড্র হয়।
যেসকল খেলোয়াড়ের জন্ম ১ জানুয়ারি ২০০০ বা তার পরে, সেসকল প্রতিযোগিতায় অংশগ্রহণ করতে পারবে। প্রতিটি দল সর্বোচ্চ ২৩ জন খেলোয়াড়ের নাম নথিভূক্ত করতে পারবে (তার মধ্যে সর্বনিম্ন ৩ জন গোলকিপার থাকতে হবে)।.
নকআউট পর্বে বিজয়ী নির্বাচনের জন্য অতিরিক্ত সময় দেওয়া হয়নি, শুধুমাত্র পেনাল্টি শ্যুট আউট পদ্ধতি প্রয়োগ করা হয়েছিল।
Winners qualify for 2017 FIFA U-17 World Cup.
এ প্রতিযোগিতার মাধ্যমে ৪টি দল ২০১৭ ফিফা অনূর্ধ্ব-১৭ বিশ্বকাপে খেলার যোগ্যতা অর্জন করে। এছাড়া ভারত স্বাগতিক হিসাবে সরাসরি যোগ্যতা অর্জন করে।
মুরি
মুরি হল ভারত এর ঝাড়খন্ড রাজ্যের একটি শহর।শহরটি সুবর্ণরেখা নদী তীরে অবস্থিত।
শহরটি ছোটনাগপুর মালভূমির উপর অবস্থিত।এই শহরের উচ্চতা সমুদ্র সমতল থেকে প্রায় ২৮০ মিটার।এই শহরের পাশদিয়ে সুবর্ণরেখা নদী প্রবাহীত হয়েছে।
২০০১ সালের জনগনোনায় মুরির মোট জনসংখ্যা ১১,৯৯৯ জন।ওর মধ্যে ৫৩% পুরুষ ও ৪৭% মহিলা।মোট লেটারিটর হার ৭৩% ।৬ বছরের কম বয়স্ক জনসংখ্যার হার ১২%।
শহরটি ১ নং রাজ্য সড়ক দ্বার রাঁচির সঙ্গে যুক্ত।এছাড়া মুরি জংসন স্টেশন দ্বারা রাঁচি,কলকাতা,ধানবাদ প্রভৃতি শহরের সঙ্গে যুক্ত।
শিল-পাটা
শিল-পাটা হচ্ছে দুই খণ্ড পাথর যা প্রধানতঃ রান্নাঘরে মশলা পেষার জন্য ব্যবহৃত হয়। পাটা আয়তাকার এবং মেঝেতে রাখা হয়। পাটার ওপর মশলা, যেমন শুকনো মরিচ, ধনে, হলুদ, জিরা ইত্যাদি রেখে শিল দিয়ে ডলা দিতে হয়। শিল একটি দীঘল পাথর খণ্ড, যা প্রস্থে কিঞ্চিৎ গোলাকার। দুই হাতে শিল আঁকড়ে ধরে পাটার ওপর মশলা পিষতে হয়।
হরিশচন্দ্রের দীঘি
হরিশচন্দ্রের দীঘি মুন্সিগঞ্জ জেলার রামপালে অবস্থিত একটি প্রত্নতত্ত্ব নিদর্শন ও বাংলাদেশের অন্যতম প্রাচীন দীঘি। স্থানীয়ভাবে দীঘিটি মাঘী পূর্ণিমা দীঘি নামেও পরিচিত। জনশ্রুতি অনুসারে, এ অঞ্চলে দীঘিটি খনন করেছিলেন রাজা হরিশচন্দ্র।
১০৯১ থেকে ১১০৩ পর্যন্ত পাল বংশীয় রাজা শূরপালের ভাই রামপাল বিক্রমপুর অঞ্চল শাসন করেন সেসময় তার নামানুসারে রামপাল গ্রামের নামকরণ করা হয়েছিল বলে ধারণা করা হয়ে থাকে। পাল বংশের রাজাগণ বিভিন্ন অঞ্চলে বিভক্ত ছিলেন তবে তাদের মধ্যে হরিশচন্দ্র রাজার রাজত্ব রংপুর পর্যন্ত বিস্তৃত ছিল ও তিনি সাভারের কাঁঠালবাড়ী থেকে তার রাজ্য পরিচালনা করতেন বলে মনে করা হয়।
দীঘিটি কে খনন করেছিলেন সে সম্পর্কে ইতিহাসবিদগণ সঠিক তথ্য উদঘাটন করতে পারেননি। তবে মনে করা হয় রাজা হরিশচন্দ্রের শাসনামলেই দীঘিটি খনন করা হয়েছিল।
কিংবদন্তী অনুসারে, এ দীঘিটিকে ঘিরে অনেক গল্প প্রচলিত। বর্তমানে প্রতি বছর এখানে মাঘী পূর্ণিমাতে মেলার আয়োজন করা হয়। মেলায় আগত অনেক লোকই বিশ্বাস করে, এ দীঘিটিতে কোন অলৌকিক শক্তি রয়েছে। এমন বিশ্বাস থেকে আগতরা বিভিন্ন উপঢৌকন দিয়ে দীঘিটির পূজা করে থাকে। জনশ্রুতি অনুসারে, ব্রিটিশ শাসনামলে এ দীঘির পানি সম্পূর্ণ সেচার জন্য বেশ কিছুদিন চেষ্টা করার পর তারা তাদের চেষ্টা বন্ধ করে করে দেয় পানি না কমার কারণে।
কুতুব মসজিদ
কুতুব মসজিদ বা কুতুব শাহ মসজিদ কিশোরগঞ্জ জেলার অষ্টগ্রাম উপজেলায় অবস্থিত একটি প্রত্নতাত্ত্বিক নিদর্শন ও বাংলাদেশের একটি প্রাচীন মসজিদ। মসজিদটি সুলতানী আমলে নির্মিত বলে ধারণা করা হয়।
কুতুব মসজিদটি আবিষ্কারের সময় এটিতে কোন শিলালিপি পাওয়া যায়নি বলে এর সঠিক নির্মাণকাল সম্পর্কে তেমন ধারণা পাওয়া যায় না। তবে স্থাপত্য রীতি ও আন্যান্য দিক বিবেচনা করে প্রত্নতত্ত্ববিদগণ ধারণা করেন এটি ১৬শ শতকে সুলতানী আমলে নির্মাণ করা হয়েছে। মসজিদটির পাশেই একটি কবর রয়েছে যা কুতুব শাহ-এর বলে ধরণা করা হয়ে থাকে। তার নামানুসারে মসজিদটিকে কুতুব মসজিদ বা কুতুব শাহ মসজিদ বলে ডাকা হয়। ১৯০৯ সালে তৎকালীন প্রত্নতত্ত্ব অধিদপ্তর এটিকে সংরক্ষিত হিসেবে নথিভুক্ত করে।
চারকোণা কুতুব মসজিদের ৪টি কোণেই রয়েছে ৪টি বুরুজ যা অষ্টভূজাকৃতি। এটি উত্তর-দক্ষিণ দিকে লম্বা ও পূর্ব-পশ্চিমে প্রশস্ত। অষ্টভূজাকৃতি বুরুজের উপর রয়েছে ৪টি মিনার। এছাড়াও মসজিদটিতে রয়েছৈ মোট ৫টি গম্বুজ। পশ্চিম দেয়াল ব্যতীত এর তিনটি দেয়ালেই প্রবেশপথ রয়েছে মোট ৫টি যার মধ্যে পূর্বে রয়েছ ৩টি।
কুতুব মসজিদের বাইরের দেয়ালে বিভিন্ন নকশা করা রয়েছে। সুলতানী আমলের এ মসজিদটির ছাদের কার্নিশ বক্রাকার। তৎকালীন ময়মনসিং অঞ্চলের এটিই টিকে থাকা সুলতানী আমলের সবচেয়ে প্রাচীন মসজিদ বলে ধারণা করা হয়।
সাদী মসজিদ
সাদী মসজিদ কিশোরগঞ্জ জেলার পাকুন্দিয়া উপজেলায় অবস্থিত একটি প্রাচীন মসজিদ ও বাংলাদেশের অন্যতম একটি প্রত্নতাত্ত্বিক স্থাপনা। এটি উপজেলার এগারসিন্ধুর গ্রামে অবস্থিত।
সাদী মসজিদে সংযুক্ত একটি ফরাসি শিলালিপি রয়েছে। উক্ত শিলালিপির তথ্য অনুযায়ী, মুঘল সম্রাট শাহজাহানের শাসনামলে মসজিদটি নির্মাণ করা হয়েছিল। ১৬৫১ সালে জনৈক শাইখ সাদী মসজিদটি নির্মাণ করনে। শিলালিপি থেকে এটিও জানা যায় যে, সাদীর পিতার নাম শাইখ শিরু।
সাদী মসজিদটিতে ষাটগম্বুজ মসজিদের মত কিছুটা কারুকার্য রয়েছে। মসজিদটি দেখতে বর্গকার যা উঁচু একখন্ড জমির উপর নির্মাণ করা হয়েছে। মসজিদটির গম্বুজ দেতে বর্গাকার ও প্রতিটি বাহুর দৈর্ঘ্য ২৫ ফুট। পুরো মসজিদটির দেয়ালে মোট ৫টি প্রবেশপথ রয়েছে যার মধ্যে পূর্বদেয়ালে ৩টি, উত্তর ও দক্ষিণ দেয়ালে ১টি করে। সবগুলো প্রবেশপথের আকার ধনুকের ন্যায়। প্রতিটি দেয়ালেই টেরাকোটার নকশা করা রয়েছে।
সাদী মসজিদটির আয়তন চতুর্দিকেই ৭.৬২ মিটার। এর পশ্চিম দেয়ালে ৩টি মিহরাব রয়েছে যার মধ্যে মাঝেরটি অপেক্ষাকৃত বড় আকৃতির। প্রবেশপথ ও পুরো ইমারতের উপর রয়েছে পোড়ামাটির আস্তর যাতে বিভিন্ন নকশাও বিদ্যমান রয়েছে।
জ্যঁ-পিয়ের সভেজ
জ্যঁ-পিয়ের সভেজ (; জন্ম: ২১ অক্টোবর, ১৯৪৪) প্যারিসে জন্মগ্রহণকারী বিশিষ্ট ফরাসি রসায়নবিদ। বর্তমানে তিনি স্ট্রসবার্গ বিশ্ববিদ্যালয়ে ফরাসি সমন্বয়কারী রসায়নবিদ হিসেবে কাজ করছেন। সুপ্রামোলকুলার রসায়নে বিশেষজ্ঞ তিনি। ফলশ্রুতিতে ২০১৬ সালে রসায়নে নোবেল পুরস্কার লাভ করেন তিনি।
১৯৪৪ সালে প্যারিসে জন্মগ্রহণ করেন সভেজ। জে. -এম. লেনের তত্ত্বাবধানে লুই-পাস্তুর বিশ্ববিদ্যালয় থেকে পিএইচডি ডিগ্রি লাভ করেন। পিএইচডি চলাকালে ক্রিপ্টেন্ড লিগ্যান্ডসের প্রথম সংশ্লেষণগুলোতে অবদান রাখেন। এম. এল. এইচ. গ্রীনের সাথে পোস্টডক্টরাল গবেষণা সম্পন্ন করেন। এরপর তিনি স্ট্রসবার্গে ফিরে আসেন। সেখানেই তিনি বর্তমানে এমেরিটাস অধ্যাপক হিসেবে কর্মরত।
স্বভাবসুলভ বিজ্ঞানী হিসেবে জ্ঞানের বিভিন্ন ক্ষেত্রে কাজ করেছেন। তন্মধ্যে, কার্বন-ডাই-অক্সাইডের ইলেক্ট্রোকেমিক্যাল প্রতিক্রিয়া ও সালোকসংশ্লেষ প্রতিক্রিয়া কেন্দ্রের গঠন অন্যতম। তাঁর কাজের বৃহদাংশ আণবিক টপোলজিকে ঘিরে গড়ে উঠেছে।
২৬ মার্চ, ১৯৯০ তারিখে ফরাসি বিজ্ঞান একাডেমির যোগাযোগবিষয়ক সদস্যরূপে নির্বাচিত হন। এরপর ২৪ নভেম্বর, ১৯৯৭ তারিখে পূর্ণাঙ্গ সদস্য হন। বর্তমানে তিনি স্ট্রসবার্গ (ইউনিস্ত্রা) বিশ্ববিদ্যালয়ের অধ্যাপক।
২০১৬ সালে স্যার জে. ফ্রেজার স্টডার্ট ও বার্নার্ড এল. ফেরিঞ্জা’র সাথে যৌথভাবে রসায়নে নোবেল পুরস্কার লাভ করেন।
গাই রিচি
গাই স্টুয়ার্ট রিচি () (জন্ম: ১০ সেপ্টেম্বর, ১৯৬৮) হলেন একজন ইংরেজ চলচ্চিত্র পরিচালক তিনি তার ক্রাইম চলচ্চিত্রের জন্য বেশী পরিচিত। তিনি মাধ্যমিক বিদ্যালয় ত্যাগ করেন এবং ১৯৯০ সালের মাঝামাঝি চলচ্চিত্র শিল্পে প্রবেশ-স্তরের কাজ শুরু করেন। তিনি শেষ পর্যন্ত বিজ্ঞাপন বিধায়ক থেকে স্নাতক ডিগ্রী অর্জন করেন।
গাই রিচি , ইংল্যান্ডে জন্মগ্রহণ করেন। তার মা অ্যাম্বার (বিবাহ-পারকিনসন) এবং তার বাবা ক্যাপ্টেন জন ভিভিয়ান রিচি (খ. 1928) এর দুই সন্তানের মধ্যে তিনি দ্বিতীয়, তার বাবা একজন সাবেক Seaforth Highlanders এর কর্মচারী এবং বিজ্ঞাপন নির্বাহী ছিলেন। জনস এর পিতা মেজর স্টুয়ার্ট রিচি, যিনি ফ্রান্সে মারা যান ১৯৪০ সালে দ্বিতীয় বিশ্বযুদ্ধের সময়।
ধ্যান চাঁদ পুরস্কার
ধ্যান চাঁদ পুরষ্কার (Dhyan Chand Award) ভারতের ক্রীড়া ক্ষেত্রে জীবনবর অবদানের জন্যে ভারত সরকারের ক্রীড়া এবং যুব কল্যান মন্ত্রণালয় থেকে প্রদান করা সর্বোচ্চ পুরষ্কার। এই পুরষ্কার মহান ভারতীয় হকী খেলোয়াড় ধ্যান চাঁদের নামে নামকরণ করা হয়েছে। এই পুরষ্কার ২০০২ সাল থেকে প্রবর্তন করা হয়। এই পুরষ্কারের সাথে নগদ ₹৫০০,০০০ টাকা, একটি মানপত্র এবং ধ্যান চাঁদ-এ হকী খেলতে থাকা একটা ট্রফি দেয়া হয়।
তুমি আমার
তুমি আমার ১৯৯৪ সালে মুক্তিপ্রাপ্ত বাংলাদেশী বাংলা ভাষার রোমান্টিক চলচ্চিত্র। ছায়াছবিটি পরিচালনা করেছেন জহিরুল হক ও তমিজউদ্দিন রিজভী। এই ছবির কাহিনী লিখেছেন আবদুল্লাহ জহির বাবু এবং চিত্রনাট্য ও সংলাপ লিখেছেন জহিরুল হক। আদৃতা চলচ্চিত্রের ব্যানারে চলচ্চিত্রটি প্রযোজিত ও পরিবেশিত হয়। এতে প্রধান চরিত্রে অভিনয় করেছেন সালমান শাহ, শাবনূর, কে এস ফিরোজ প্রমুখ। সালমান শাহের বিপরীতে এটি শাবনূরের প্রথম চলচ্চিত্র। এটি সালমান শাহের দ্বিতীয় চলচ্চিত্র। সালমান শাহের প্রথম চলচ্চিত্র কেয়ামত থেকে কেয়ামতের সাফল্যের পর পরিচালক জহিরুল হক তাকে নিয়ে চলচ্চিত্র নির্মাণের পরিকল্পনা করেন। চলচ্চিত্রটির কিছু অংশ নির্মাণ করার পর তিনি মারা যান। পরে তমিজউদ্দিন রিজভী বাকি কাজ শেষ করেন।
আকাশ মেধাবী ছাত্র। তার নোট পরে বন্ধুরা পরীক্ষায় পাস করে। কিন্তু দরিদ্র মায়ের সন্তান আকাশ বন্ধুদের বিভিন্ন জিনিস না বলে ব্যবহার করার জন্য সবাই তাকে একটু সতর্কতার সাথে দেখে। যোগ্যতা থাকা সত্ত্বেও তার রেফেরেন্স না থাকার কারনে চাকরী হয় না। রাতে চোরের মত বাড়ি ঢুকে বাড়িওয়ালি তাগাদা দেয় বলে। এমনি একদিন তার এক বন্ধুর সিডির দোকানে বসে থাকাকালীন তার সাথে ডানার দেখা হয়। তার বন্ধু তাকে সেই দোকানের মালিক হিসেবে পরিচয় করিয়ে দেয় ডানার কাছে। আরেক বন্ধুর হোটেলে আবার ডানার সাথে তার দেখা হয়। সেই বন্ধুও ডানার কাছে তাকে একজন ধনী ব্যক্তি হিসেবে পরিচয় করিয়ে দেয়। এই বন্ধুর মাধ্যমে একজন ধনী ব্যবসায়ীর সাথে তার পরিচয় হয় এবং তিনি তাকে তার গাড়ির ব্যবসায়ের ম্যানেজার নিযুক্ত করেন। ডানার গাড়ি নষ্ট হয়ে গেলে সে তার বাবাকে নিয়ে নতুন গাড়ি কিনতে যায় আকাশের গাড়ির শোরুমে। ডানা আকাশকে এই ব্যবসায়েরও মালিক মনে করে এবং তার বাবার সাথে পরিচয় করিয়ে দেয়। এভাবে তারা ধীরে ধীরে একে অন্যের কাছে আসতে শুরু করে।
ডানার জন্মদিনে তার বাবা তাকে গাড়ি উপহার দেন। আকাশ গাড়ি পৌঁছে দেওয়ার জন্য সেই অনুষ্ঠানে অংশগ্রহন করেন। এই অনুষ্ঠানে ডানার বাবা তার বন্ধুর ছেলে মাসুমের সাথে তার বিয়ের প্রস্তাব উত্থাপন করেন। ডানা হঠাৎ এই সিধান্তে বিস্মিত হয়। আর আকাশ এতে অভিমান করে অনুষ্ঠান ছেড়ে চলে যায়। পরে ডানা তার বাবা-মাকে বুঝাতে সমর্থ হয় যে সে আকাশকে পছন্দ করে। ডানার বাবা আনিসুর রহমান মেয়ের সিদ্ধান্তকে মেনে নেয় এবং আকাশের বাড়িতে বিয়ের প্রস্তাব নিয়ে যায়। আকাশ তার বন্ধুদের সাহায্যে তাকে বিশিষ্ট ব্যবসায়ী আফজাল চৌধুরীর নাতি হিসেবে ডানার বাবার কাছে উপস্থাপন করেন। আনিসুর রহমান তাদের বিয়ে আয়োজন করেন। কিন্তু বাধ সাধে মাসুম। সে সব গোপন ফাঁস করে দেয়। এতে জেল হয়ে যায় আকাশের। বন্ধুদের সাহায্যে জামিন পেয়ে সে ডানাকে নিয়ে পালিয়ে যায়। সেখানে ঘটতে থাকে নানা ঘটনা।ছায়াছবিটির সঙ্গীত পরিচালনা করেছেন আবু তাহের। গীত রচনা করেছেন গাজী মাজহারুল আনোয়ার ও মনিরুজ্জামান মনির। গানে কণ্ঠ দিয়েছেন রুনা লায়লা, সামিনা চৌধুরী, কুমার বিশ্বজিৎ, রুমানা মোর্শেদ কনকচাঁপা, শেখ ইসতিয়াক, ও খান আসিফ আগুন।
নাগপুর জংশন রেলওয়ে স্টেশন
নাগপুর জংশন রেলওয়ে স্টেশন ভারতের মহারাষ্ট্রের নাগপুরে অবস্থিত একটি রেলওয়ে স্টেশন ।
নাগপুর জংশন রেলওয়ে স্টেশন, যা নাগপুরের একটি অন্যতম পুরাতন এবং ব্যস্ত রেলওয়ে স্টেশন, ১৯২৫ সালের ১৫ জানুয়ারী তৎকালীন গভর্ণর স্যার ফ্রাঙ্ক এ স্টেশনটির উদ্বোধন করেন ।
নাগপুরের রেলওয়ে স্টেশনগুলো অনেক পূর্বেই স্থািত হয়েছিলো, ভারতের স্বাধীনতারও পূর্বকালীন সময়ে, যেহেতু তখনকার সময় হতে নাগপুর ভারতের একটি অত্যন্ত গুরুত্বপূর্ণ শহর হিসাবে পরিচিত ছিল । ১৮৬৭ সালের শুরুর দিকে নাগপুর রেলওয়ে স্টেশন প্রতিষ্ঠা লাভ করতে শুরু কর । ১৮৮১ সালে, নাগপুর ছত্রিশগড় প্রদেশের মধ্য দিয়ে ভায়া হয়ে ভারতের অপর একটি গুরু্বপূর্ণ শহর কলকাতার সাথে সংযুক্ত হয় ।
মূল নাগপুর রেলওয়ে স্টেশন বর্তমান স্টেশনের অবস্থান হতে পূর্বদিকে ছিল । বর্তমানের নাগপুর রেলওয়ে স্টেশন অবশ্য ভারতের স্বাধীনতা লাভের পূর্ববর্তী সময়ে ১৯২৪ সালের দিকে প্রতিষ্ঠা লাভ করে ।
বিভিন্ন স্থান হতে আগত সর্বমোট প্রায় ২৪২ টি ট্রেন নাগপুর স্টেশনে থামে, এগুলোর মধ্য রয়েছে প্যাসেঞ্জার, এক্সপ্রেস, মেইল, দুরন্ত, রাজধানী, গরীব রথ ট্রেন ইত্যাদি । এগুলোর মধ্যে, প্রায় ৫৩ টি ট্রেন প্রতিদিন চলাচল করে থাকে এবং ২৬টি ট্রেন নাগপুর হতে ছাড়ে । প্রয় ১.৬ লক্ষ যাত্রী নাগপুর স্টেশনের মাধ্যমে যাতায়াত করে থাকে ।
নাগপুর রেলওয়ে স্টেশন শুধুমাত্র মহারাষ্ট্র প্রদেশের দ্বিতীয় রাজধানী শহর কিংবা দেশের অন্যতম দর্শনীয় স্হানগুলোর গন্তব্যের জন্যই নয়, বরং এর অন্যতম অবস্থানের জন্য ব্যাপকভাবে গুরুত্বপূর্ণ । স্টেশনটি দেশের কেন্দ্রস্থলে অবস্থিত এবং সেই কারণে শুধুমাত্র মহারাষ্ট্র প্রদেশের জন্য নয়, সারা ভারতীয় উপমহাদেশের জন্যই নাগপুর স্টেশন অত্যন্ত গুরুত্বপূর্ণ একটি স্টেশন ।
ভারতের যে ২২টি স্টেশন আন্তর্জাতিক মানে উন্নীতকরণের সিদ্ধান্ত নেওয়া হয়, তার মধ্যে নাগপুর রেলওয়ে স্টেশন অন্যতম ।পাবলিক-প্রাইভেট পার্টনারশিপের মাধ্যমে স্টেশনটিতে উন্নয়ন কার্যক্রম পরিচালিত হয়েছে এবং স্টেশনটিতে নিরাপত্তা, সাবধানতা এবং পরিষ্কার-পরিচ্ছন্নতা ইত্যাদি সহ নানাবিধ সুবিধার উপর গুরুত্ব আরোপ করা হয় ।
নাগপুর স্টেশনের কাছে অবস্থিত অজনি স্টেশনটিকে একটি টার্মিনাস হিসাবে ব্যবহার করার মাধ্যমে নাগপুর থেকে অধিক যাত্রীর চাপ কমানোর পরিকল্পনা রয়েছে । এছাড়া অজনিকে একটি কোচিং কমপ্লেক্স হিসাবে গড়ে তোলার পরিকল্পনাও রয়েছে ।
প্রধান স্টেশনের পাশাপাশি শহরের অন্যান্য রেলওয়ে স্টেশন হচ্ছে অজনি, ইটওয়ারি, কালামনা এবং গোধানি ইত্যাদি । নাগপুর রেলওয়ে স্টেশন হতে অজনি স্টেশনের দূরত্ব ৩ কিলোমিটার । এটি ইন্ডিয়ান রেলওয়ের সবচেয়ে সংক্ষিপ্ত চলাচল পথ, যেখানে ক্রুরা নাগপুর স্টেশন হতে অজনি স্টেশনের ওয়ার্কশপে চলাচল করে থাকে ।
বিহার ধাপ
বিহার ধাপ বগুড়ার শিবগঞ্জ উপজেলায় অবস্থিত বাংলাদেশের অন্যতম একটি প্রত্নতাত্ত্বিক স্থান। স্থানীয় ভাবে এটি তোতারাম পন্ডিতের ধাপ বা তোতারাম পন্ডিতের বাড়ি নামেও পরিচিত।
এটি বগুড়ার শিবগঞ্জের বিহার নামক গ্রামে অবস্থিত। এর পশ্চিম ও দক্ষিণ দিক দিয়ে নাগর নদী প্রবাহিত হয়েছে। এটি মহাস্থানগড় থেকে প্রায় চার কিঃমিঃ উত্তর-পশ্চিমে ও ভাসু বিহার থেকে প্রায় এক কিঃমিঃ দূরে অবস্থিত।
বিখ্যাত চীনা পরিব্রাজক হিউয়েন সাং ৬৩৮-৬৪৫ খ্রি. এই সময়কালে বাংলার এই অঞ্চল ভ্রমণ করেন। তিনি মহাস্থানগড় থেকে ৬ কিঃমিঃ পশ্চিমে পো-সি-পো বিহার নামে এক বিহারের কথা উল্লেখ করেছিলেন। ধারণা করা এই বিহার ধাপই সেই পো-সি-পো বিহার।
এখানে ১৯৭৯-১৯৮৬ সাল পর্যন্ত ধারাবাহিকভাবে খনন কাজ চলে। এতে পশ্চিম অংশে পাশাপাশি দুইটি বৌদ্ধ বিহার এবং পূর্ব দিকে একটি মন্দিরের অবকাঠামো আংশিকভাবে উন্মোচিত হয়। পরবর্তীতে ২০০৫-০৬ সালের দিকে পুনরায় খনন কাজ চালানো হয়। তখন পূর্বে আবিস্কৃত মন্দিরের পাশে আরও একটি মন্দিরের ধ্বংসাবশেষের কিয়দংশ উন্মোচিত হয়। দুইটি মন্দিরই উত্তরমুখী।
বিভিন্ন সময়ে খননের ফলে এখানে এক হাজারেরও বেশি বিভিন্ন ধরণের প্রত্নতাত্ত্বিক জিনিসের সন্ধান মিলেছে। এর মধ্যে উল্লেখযোগ্য হল ব্রোঞ্জ নির্মিত ধ্যানমগ্ন বুদ্ধমূর্তি, রৌপ্য মুদ্রা, কাঁচের পুঁতি, ৬০টি পোড়ামাটির ফলক চিত্র, পোড়া মাটির সীল মোহর, ধুপদানী, পিরিচ, মাটির পাত্র, ১০০টি নকশা অঙ্কিত ইট, লোহার পেরেক ইত্যাদি।
প্রথম নির্মাণ যুগের স্থাপত্যকাঠামো ও সংশ্লিষ্ট প্রত্নতাত্ত্বিক জিনিসের বৈশিষ্ট্য বিশ্লেষণের মাধ্যমে এ যুগের কাল নির্ধারণ করা হয় চার অথবা পাঁচ শতক। ধারণা করা হয় দ্বিতীয় ও তৃতীয় নির্মাণকাল ছয় থেকে দশ শতকের। চতুর্থ থেকে পঞ্চম নির্মাণ যুগের স্থাপত্যকর্মে অনেক ক্ষেত্রেই পুরানো ইটের পুনর্ব্যবহার পরিলক্ষিত হয়েছে। আরও ধারণা করা হয় আনুমানিক এগারো থেকে বারো শতক এই সময়ের মাঝামাঝি কোন এক সময়ে এই প্রত্নস্থলটির পতন ঘটে।
একসময় ঢিবি আকৃতির এই প্রত্নস্থলটি দৈর্ঘ্য প্রায় ২৫০ মিটার এবং প্রস্থ প্রায় ২২০ মিটার এবং ভূমি থেকে প্রায় ২ মিটার উঁচু ছিল। প্রথম পর্যায়ে এটি খননের ফলে উত্তর-দক্ষিণে ৫৭ মিটার এবং পূর্ব-পশ্চিমে ৬১ মিটার দৈর্ঘ্যের একটি বিহার আবিস্কৃত হয়। যার মাঝখানে রয়েছে একটি উন্মুক্ত আঙ্গিনা, যার চারপাশে ৩৭টি ভিক্ষু কক্ষ দেখা যায়। উত্তর এবং দক্ষিণ দিকে ১০টি করে কক্ষ, পূর্ব দিকে ৮টি এবং পশ্চিম দিকে ৯টি কক্ষের অবস্থান পরিলক্ষিত হয়। কক্ষগুলোর প্রাচীরের পুরুত্ব ২ মিটার থেকে ২.৬ মিটার।
এখানে প্রাপ্ত দুই মন্দিরের একটি ছয় ধাপ বিশিষ্ট এবং পূর্ব-পশ্চিমে ৫ মিটার ও উত্তর-দক্ষিণে সম্ভবত ৬ মিটার দীর্ঘ। এর প্রতিটি ধাপ ২৪ সেঃমিঃ চওড়া, ১.৭০ সেঃমিঃ লম্বা এবং ২৭ সেঃমিঃ উঁচু। এর পলেস্তর ২ সেঃমিঃ পুরু এবং ইটের গুড়া ও কাদামাটির তৈরি। একে বজ্রলেপ বলে এবং যা বাংলাদেশে এখন পর্যন্ত অন্য কোনো প্রাচীন মন্দির স্থাপত্যে পাওয়া যায় নাই। প্রথম নির্মাণ যুগের এই মন্দির ক্ষতিগ্রস্ত হওয়ায় দ্বিতীয় নির্মাণ যুগে পুরনো এ মন্দিরের সাথে সংযুক্ত করে পশ্চিম পাশে একটি নতুন মন্দির নির্মাণ করা হয় এবং পুরানো মন্দিরটি পুনর্নির্মাণ করা হয়। খনন কাজ এখনো সম্পূর্ণ না হওয়ায় দ্বিতীয় মন্দিরের সম্পুর্ন অবকাঠামো উন্মোচিত হয়নি।
ডেবোরা ফ্যালকনার
ডেবোরা ফ্যালকনার () (জন্ম: ১৩ আগস্ট, ১৯৬৫) হলেন একজন আমেরিকান সঙ্গীতশিল্পী এবং সাবেক অভিনেত্রী। তার প্রথম অ্যালবাম এর নাম ছিল "আন্ট্যাংগল"। তিনি তার দ্বিতীয় অ্যালবাম "ব্রেভ লাইক মি" মুক্তি দেন ২২ জুলাই ২০০৩ সালে 'রাভিশ' রেকর্ডস এর মাধ্যমে।
ফ্যালকনার হলেন হলিউডের আয়রন ম্যান খ্যাত অভিনেতা রবার্ট ডাউনি জুনিয়র এর প্রাক্তন স্ত্রী। ডেটিং এর ৪২ দিন পর, ২৯শে মে ১৯৯২ সালে বিবাহ করেছিলেন। তাদের ছেলে "ইন্ডিও ফ্যালকনার ডাউনি", সেপ্টেম্বর ১৯৯৩ সালে জন্মগ্রহণ করেন। অবশেষে ফ্যালকনার ডাউনিকে ছেড়ে দেন এবং তাদের একমাত্র ছেলেকে তার সঙ্গে রাখেন।
২০১৬ এএফসি অনূর্ধ্ব-২৩ চ্যাম্পিয়নশিপ
২০১৬ এএফসি অনূর্ধ্ব-২৩ চ্যাম্পিয়নশিপ ছিল এএফসি অনূর্ধ্ব ২৩ চ্যাম্পিয়নশিপের দ্বিতীয় আসর, যা এশিয়ান ফুটবল কনফেডারেশন কর্তৃক এশীয় যুবকদের জন্য আয়োজিত একটি মহাদেশীয় আন্তর্জাতিক ফুটবল প্রতিযোগিতা। প্রতিযোগিতাটি ২০১৬ সালের ১২ থেকে ৩০ জানুয়ারি কাতারে অনুষ্ঠিত হয়। প্রতিযোগিতায় সর্বমোট ১৬টি দল অংশগ্রহণ করে। ২০১৩ সালে শুরু হওয়া এএফসি অনূর্ধ্ব-২২ চ্যাম্পিয়নশিপের নাম পরিবর্তনের মাধ্যমে এএফসি অনূর্ধ্ব-২৩ চ্যাম্পিয়নশিপ চালু হয় এ আসরের মাধ্যমে।
বাছাইপর্বের জন্য ড্র অনুষ্ঠিত হয় ২০১৪ সালের ৪ ডিসেম্বর। এতে ৪৩টি দল ১০টি গ্রুপে ভাগ করা এবং বাছাইপর্ব শেষে প্রতিটি গ্রুপের গ্রুপ বিজয়ী ও ৫টি সেরা রানার্সআপ দল চুড়ান্ত লড়াইয়ের জন্য যোগ্যতা অর্জন করে। কাতার স্বাগতিক দল হওয়া স্বয়ংক্রিয়ভাবে যোগ্যতা অর্জন করে।
বাছাইপর্ব ২০১৫ সালের ২৩ থেকে ৩১ মার্চ পর্যন্ত সময়ে অনুষ্ঠিত হয়। বি গ্রুপের খেলা পাকিস্তানের লাহোরের জন্য নির্ধারিত ছিল, কিন্তু লাহোরে চার্চ বোমা হামলার কারণে তা স্থগিত করা হয়েছিল।
চুড়ান্ত প্রতিযোগিতায় প্রতিদ্বন্দ্বিতা করার জন্য ১৬টি দল নির্বাচিত হয়েছে।
প্রতিযোগিতার সকল খেলা স্বাগতিক শহর দোহার চারটি স্টেডিয়ামে অনুষ্ঠিত হয়।
প্রতিযোগিতার চুড়ান্ত লড়াইয়ের জন্য ড্র অনুষ্ঠিত হয় ২০১৫ সালের ১২ সেপ্টেম্বর স্থানীয় সময় ১২.০০টায়, কাতারের রাজধানী দোহার ফোর সেশনস হোটেলে। এতে ১৬টি দলকে প্রতিটি গ্রুপে ৪টি দল করে ৪টি গ্রুপে ভাগ করা হয়।
বিজয়ী দল ২০১৬ গ্রীষ্মকালীন অলিম্পিকে খেলার যোগ্যতা অর্জন করে।
বিজয়ী দল ২০১৬ গ্রীষ্মকালীন অলিম্পিকে খেলার যোগ্যতা অর্জন করে।
এএফসি থেকে তিনটি দল ২০১৬ গ্রীষ্মকালীন অলিম্পিকের জন্য যোগ্যতা অর্জন করে।